**คู่มือโครงการส่งเสริมการเกษตร ประจำปีงบประมาณ พ.ศ. 2565**

**โครงการชั่งหัวมัน จังหวัดเพชรบุรี**

----------------------------------------------------------------------------------

**1. ความสอดคล้อง**

1.1 ยุทธศาสตร์ชาติ 20 ปี ด้าน 4 การสร้างโอกาสและความเสมอภาคทางสังคม

1.2 แผนแม่บทภายใต้ยุทธศาสตร์ชาติ ประเด็น 15 พลังทางสังคม

- แผนแม่บทย่อย การเสริมสร้างทุนทางสังคม

1.3 แผนการปฏิรูปประเทศ ด้านเศรษฐกิจ

- ประเด็น ปฏิรูปประเทศความเท่าเทียมและการเติบโตอย่างมีส่วนร่วม

- ประเด็นปฏิรูปย่อย การขยายผลโครงการในพระราชดำริกว่า 4,000 โครงการทั่วประเทศ

**2. หลักการและเหตุผล**

พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงใช้พระราชทรัพย์ส่วนพระองค์  
ซื้อที่ดินจากราษฎร ที่บ้านหนองคอไก่ ตำบลเขากระปุก อำเภอท่ายาง จังหวัดเพชรบุรี เมื่อปลายปี 2552 จำนวน 130 ไร่ ต่อมาทรงซื้อเพิ่มอีก 120 ไร่ รวมเป็น 250 ไร่ โดยมีวัตถุประสงค์เพื่อพัฒนา  
เป็นศูนย์รวบรวมพืชเศรษฐกิจนานาชนิดและเพื่อเป็นแนวทางการทำการเกษตรแบบเศรษฐกิจพอเพียง  
ให้กับเกษตรกรโดยเฉพาะในพื้นที่อำเภอท่ายาง จังหวัดเพชรบุรี โครงการชั่งหัวมันตามพระราชดำริ เกิดขึ้น  
จากความเอาพระราชหฤทัยใส่ของพระบาทสมเด็จพระปรมินทรมหาภูมิพลอดุลยเดช บรมนาถบพิตร   
ที่ทรงมีต่อเกษตรกร ในการที่จะพัฒนาส่งเสริมอาชีพเกษตรกรรมให้ประสบความสำเร็จและสามารถเลี้ยงดู  
ตัวเองและครอบครัวได้อย่างยั่งยืน

กรมส่งเสริมการเกษตรเป็นหน่วยงานหนึ่งที่ร่วมสนองการดำเนินงานโครงการชั่งหัวมัน โดยมุ่งเน้น  
ในการส่งเสริมและพัฒนาอาชีพด้านการเกษตร พร้อมน้อมนำหลักปรัชญาของเศรษฐกิจพอเพียงมาเป็นแนวทาง  
การประกอบอาชีพทางการเกษตรและการดำเนินชีวิตของเกษตรกรในพื้นที่ ให้สามารถพึ่งพาตนเองได้  
และมีคุณภาพชีวิตที่ดีขึ้นอย่างยั่งยืน

**3. วัตถุประสงค์**

3.1 เพื่อสนองงานโครงการอันเนื่องมาจากพระราชดำริในพื้นที่

3.2 เพื่อพัฒนาแปลงเรียนรู้ด้านการเกษตรภายในโครงการให้มีความพร้อม และสามารถเป็นแหล่งเรียนรู้ด้านการเกษตร

**4. เป้าหมาย/สถานที่ดำเนินการ** โครงการชั่งหัวมัน ตำบลเขากระปุก อำเภอท่ายาง จังหวัดเพชรบุรี

**5. กิจกรรม และวิธีการดำเนินงาน**

**5.1 กิจกรรมส่งเสริมและสนับสนุนการป้องกันกำจัด****ศัตรูพืชด้วยชีววิธี** จำนวน 15 ไร่ เป็นการสนับสนุนสารชีวภัณฑ์เพื่อใช้ในการป้องกันกำจัดศัตรูพืชภายในศูนย์ เพื่อเป็นแหล่งเรียนรู้ในการป้องกันกำจัดศัตรูพืชด้วยชีววิธี

**5.2 กิจกรรมดูแลแปลงเรียนรู้ภายในศูนย์** จำนวน 15 ไร่เป็นการจัดหาวัสดุทางการเกษตรที่จำเป็น เพื่อใช้ในการดูแลรักษาแปลงเรียนรู้ภายในโครงการ และพัฒนาต่อยอดให้สามารถเป็นแหล่งเรียนรู้  
ด้านการเกษตร

2

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอน** | **แผนปฏิบัติงาน** | | | | | | | | | | | |
| ปี 2564 | | | ปี 2565 | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. ส่งเสริมและสนับสนุนการป้องกันกำจัดศัตรูพืช  ด้วยชีววิธี |  |  |  |  |  |  |  |  |  |  |  |  |
| 2. ดูแลแปลงเรียนรู้ภายในศูนย์ |  |  |  |  |  |  |  |  |  |  |  |  |
| 3. สรุปผลการดำเนินงาน |  |  |  |  |  |  |  |  |  |  |  |  |

**7. ระยะเวลา**

ดำเนินการระหว่างเดือนตุลาคม 2564 - เดือนกันยายน 2565

**8. ผลผลิต ผลลัพธ์ ตัวชี้วัด**

8.1 ผลผลิต (Output)

มีแปลงเรียนรู้ด้านการเกษตร และการป้องกันกำจัดศัตรูพืชด้วยชีววิธี ที่เป็นแหล่งเรียนรู้  
ให้กับเกษตรกรได้

8.2 ผลลัพธ์ (Outcome)

เกษตรกรและประชาชนที่มาศึกษาดูงานแปลงเรียนรู้ด้านการเกษตร และการป้องกันกำจัดศัตรูพืชด้วยชีววิธี สามารถนำองค์ความรู้ไปประยุกต์ใช้ในพื้นที่ของตนเอง และขยายผลโครงการฯ สู่ชุมชนได้

8.3 ตัวชี้วัด

8.3.1 เชิงปริมาณ

มีแปลงเรียนรู้ด้านการเกษตร และการป้องกันกำจัดศัตรูพืชด้วยชีววิธี จำนวน 15 ไร่

8.3.2 เชิงคุณภาพ

เกษตรกรและประชาชนที่มาศึกษาดูงานภายในโครงการฯ ได้รับองค์ความรู้ด้านการเกษตร สามารถนำความรู้ไปประยุกต์ใช้ในพื้นที่ของตนเองให้สามารถพึ่งพาตนเองได้และมีคุณภาพชีวิตที่ดีขึ้น

**9. ผลที่คาดว่าจะได้รับ**

เกษตรกรมีแหล่งเรียนรู้ด้านการเกษตรที่เหมาะสมกับพื้นที่ องค์ความรู้ต่างๆ สามารถขยายผลสู่ชุมชนได้

**10. หน่วยงาน/ผู้รับผิดชอบ**

กลุ่มส่งเสริมและพัฒนาการผลิต สำนักงานเกษตรจังหวัดเพชรบุรี

นายสักรินทร์ เทียนทอง นักวิชาการส่งเสริมการเกษตรชำนาญการ

โทร. 0-3248-8053, 08-9892-6326

-----------------------------------------------------------