**คู่มือโครงการส่งเสริมการเกษตร ประจำปีงบประมาณ พ.ศ. 2565**

**โครงการพัฒนาเกลือทะเลครบวงจร**

**1. ความสอดคล้อง**

1.1 ยุทธศาสตร์ชาติ ด้านการสร้างความสามารถในการแข่งขัน

1.2 แผ่นแม่บทภายใต้ยุทธศาสตร์ชาติ ประเด็น การเกษตร

- แผนแม่บทย่อย การพัฒนาระบบนิเวศการเกษตร

1.3 แผนปฏิรูประเทศ -

1.4 แผนงานพื้นฐานด้านการสร้างความสามารถในการแข่งขัน

**2. หลักการและเหตุผล**

การทำนาเกลือทะเลไทยเป็นอาชีพที่สืบทอดภูมิปัญญาท้องถิ่นมายาวนาน อยู่ในบริเวณชายฝั่งทะเล   
7 จังหวัด ได้แก่ จังหวัดเพชรบุรี สมุทรสาคร สมุทรสงคราม ชลบุรี ฉะเชิงเทรา จันทบุรี และปัตตานี   
ปี 2563/2564 มีเกษตรกรขึ้นทะเบียนเกษตรกรผู้ทำนาเกลือ รวมทั้งสิ้น 721 ครัวเรือน จำนวน 1,256 แปลง เนื้อที่ 27,974.56 ไร่ ปัจจุบันพบว่าเกษตรกรผู้ทำนาเกลือส่วนใหญ่ต้องเช่าที่ทำนาเกลือทะเล ประกอบกับสภาพอากาศที่แปรปรวน เกษตรกรไม่สามารถควบคุมการผลิตเกลือให้ได้ตามมาตรฐาน อีกทั้งมีการแข่งขันสูงเนื่องจากมีเกลือสินเธาว์ และเกลือนำเข้าจากต่างประเทศเข้ามาแย่งตลาด เกษตรกรผู้ทำนาเกลือจึงประสบปัญหาต้นทุนการผลิตสูง ราคาเกลือทะเลตกต่ำ มีภาระหนี้สินมาก ทำให้ขาดแรงจูงใจสำหรับคนรุ่นใหม่ที่จะมาสืบทอดอาชีพนี้ ดังนั้นเพื่อเป็นการคุ้มครองอาชีพการทำนาเกลือทะเลให้มีความมั่นคงยั่งยืน และขับเคลื่อนการแก้ไขปัญหาหนี้สินให้เกษตรกรผู้ทำนาเกลือทะเล กระทรวงเกษตรและสหกรณ์จึงได้กำหนดยุทธศาสตร์เกลือทะเลไทย (พ.ศ. 2564 – 2568) โดยมีวิสัยทัศน์และเป้าประสงค์ 4 ประการ ได้แก่ 1) เกลือทะเลมีคุณภาพตามมาตรฐานสากล 2) เกลือทะเลมีตลาดที่หลากหลาย 3) ราคาเกลือทะเลมีเสถียรภาพ และ 4) พื้นที่นาเกลือทะเลมีการจัดการ ประกอบกับในปี พ.ศ. 2562 กระทรวงเกษตรและสหกรณ์ได้ประกาศมาตรฐานสินค้าเกษตร เรื่องเกลือทะเลธรรมชาติ (มกษ.8402-2562) และมาตรฐานสินค้าเกษตร เรื่องการปฏิบัติทางการเกษตรที่ดีสำหรับการทำนาเกลือทะเล (มกษ.9055-2562) ซึ่งเป็นมาตรฐานทั่วไป สำหรับใช้ในการส่งเสริมสินค้าเกลือทะเลให้ได้มาตรฐาน ได้คุณภาพและปลอดภัย

กรมส่งเสริมการเกษตรในฐานะสำนักงานเลขานุการคณะกรรมการพัฒนาเกลือทะเลไทย จึงได้จัดทำโครงการพัฒนาเกลือทะเลครบวงจร ปีงบประมาณ 2565 เพื่อบูรณาการการดำเนินงานพัฒนาเกลือทะเลไทยของหน่วยงานทั้ง ภาครัฐ เอกชน และส่งเสริมความรู้ ทักษะ เตรียมความพร้อมในด้านกระบวนการผลิตตามการปฏิบัติทางการเกษตรที่ดี (GAP) สำหรับการทำนาเกลือ จัดทำข้อมูลการพื้นที่การผลิตที่เหมาะสมสำหรับเกลือทะเล รวมทั้งส่งเสริมการสร้างเครือข่ายการผลิต การตลาด และการบริหารจัดการโลจิสติกส์ เพื่อยกระดับการทำนาเกลือให้เกิดความเข้มแข็ง มีการบริหารจัดการที่ดี เกษตรกรมีได้รายได้ที่มั่นคงและสืบต่ออาชีพต่อไปได้อย่างยั่งยืน

**3.วัตถุประสงค์**

3.1 เพื่อขับเคลื่อนการบริหารจัดการเกลือทะเลไทย

3.2 เพื่อส่งเสริมและพัฒนาประสิทธิภาพการผลิตเกลือทะเลของเกษตรกรผู้ทำนาเกลือทะเล

3.3 เพื่อส่งเสริมเกษตรกรเข้าสู่ระบบมาตรฐานการปฏิบัติทางการเกษตรที่ดีสำหรับการทำนาเกลือทะเล (GAP)

3.4 เพื่อพัฒนาเกษตรกรและเพิ่มขีดความสามารถในการแข่งขันของเกลือทะเลไทย

3.5 เพื่อให้หน่วยงานมีแผนการจัดการพื้นที่การผลิตที่เหมาะสมสำหรับเกลือทะเล (Zoning) สำหรับใช้ในการดำเนินงานพัฒนาเกลือทะเลไทย

**4. เป้าหมายการดำเนินโครงการ**

เกษตรกร จำนวน 200 ราย และองค์กรเกษตรกร (สหกรณ์/วิสาหกิจชุมชน/กลุ่มเกษตรกร) ในพื้นที่ การทำนาเกลือทะเล 7 จังหวัด ได้แก่ สมุทรสาคร สมุทรสงคราม เพชรบุรี ชลบุรี จันทบุรี ฉะเชิงเทรา และปัตตานี

**5. กิจกรรม และวิธีการดำเนินงาน**

**5.1 กิจกรรมขับเคลื่อนการบริหารจัดการเกลือทะเลไทย** ดังนี้

5.1.1 ประชุมเชิงปฏิบัติการพัฒนาศักยภาพเจ้าหน้าที่

สำนักงานเลขานุการคณะกรรมการพัฒนาเกลือทะเลไทย จัดประชุมเชิงปฏิบัติการเพื่อพัฒนาความรู้ เทคโนโลยีการผลิตเกลือทะเล และมาตรฐานการผลิตที่เกี่ยวข้องตามบทบาทที่ปรึกษาเกษตรกร ให้กับเจ้าหน้าที่ผู้รับผิดชอบงานส่งเสริมและพัฒนาเกลือทะเลไทย ในระดับเขต จำนวน 3 เขต (2,3,5) เขตละ 1 คน ระดับจังหวัด จำนวน 7 จังหวัดๆ ละ 2 คน และระดับอำเภอ จำนวน 8 อำเภอๆ ละ 2 คน และเจ้าหน้าที่ส่วนกลางเกี่ยวข้อง จำนวน 1 ครั้ง เพื่อสร้างความรู้ ความเข้าใจในการปฏิบัติงาน เพิ่มทักษะความสามารถในการเป็นวิทยากรถ่ายทอดองค์ความรู้ด้านเทคโนโลยีและนวัตกรรมการผลิตเกลือทะเล   
การสร้างเครือข่ายการผลิต การตลาด และการบริหารจัดการโลจิสติกส์ รวมทั้งเน้นย้ำการเป็นที่ปรึกษาและให้คำแนะนำในการเตรียมความพร้อมเข้าสู่มาตรฐานการปฏิบัติทางการเกษตรที่ดี (GAP) สำหรับนาเกลือทะเล

5.1.2 ประชุมหน่วยงานภาคี

สำนักงานเลขานุการคณะกรรมการพัฒนาเกลือทะเลไทย จัดประชุม/สัมมนาผู้เกี่ยวข้องจากหน่วยงาน ภาครัฐ เอกชน เกษตรกร และสหกรณ์ เพื่อการขับเคลื่อนการบริหารจัดการและการดำเนินงานเกลือทะเลไทย จำนวน 2 ครั้ง

5.1.3 ประชุมคณะกรรมการพัฒนาเกลือทะเลไทย

สำนักงานเลขานุการคณะกรรมการพัฒนาเกลือทะเลไทย จัดประชุมคณะกรรมการพัฒนาเกลือทะเลไทย เพื่อกำหนดแนวทาง นโยบาย และมาตรการในการขับเคลื่อนการดำเนินงานด้านเกลือทะเลไทยให้มีความเหมาะสมชัดเจน ครอบคลุม และสอดคล้องกับบริบทการดำเนินงานในปัจจุบัน และเป็นไปอย่างมีประสิทธิภาพและประสิทธิผล จำนวน 6 ครั้ง

5.1.4 ตรวจเยี่ยมติดตามการดำเนินงานคณะกรรมการพัฒนาเกลือทะเลไทย ตามแผนการตรวจเยี่ยมเพื่อขับเคลื่อนการแก้ไขปัญหาให้เกษตรกรผู้ทำนาเกลือทะเลด้านการผลิต การตลาด และการบริหารจัดการ และด้านอื่นๆ

**5.2 กิจกรรมส่งเสริมและพัฒนาประสิทธิภาพการผลิตเกลือทะเล**

5.2.1 ประชุมเชิงปฏิบัติการส่งเสริมและพัฒนาประสิทธิภาพการผลิตเกลือทะเล

สำนักงานเกษตรจังหวัดจัดประชุมเชิงปฏิบัติการส่งเสริมและพัฒนาประสิทธิภาพการผลิตเกลือทะเลของเกษตรกรชาวนาเกลือ เพื่อวิเคราะห์การผลิต การตลาดและการบริหารจัดการ และความรู้ด้านมาตรฐานการปฏิบัติทางการเกษตรที่ดี (GAP) สำหรับการทำนาเกลือทะเล และมาตรฐานสินค้าเกษตร เรื่อง เกลือทะเลธรรมชาติ ถ่ายทอดเทคโนโลยีการผลิตเกลือทะเล ให้มีความสอดคล้องกับสถานการณ์ ปัจจัยการผลิต ต้นทุนการผลิต การตลาดและสิ่งแวดล้อม ถ่ายทอดความรู้ด้านการตลาดและการแปรรูปผลิตภัณฑ์เพื่อเพิ่มมูลค่าสินค้า และให้มีการแลกเปลี่ยนความรู้ ปัญหา อุปสรรค ในแต่ละพื้นที่ เพื่อร่วมกันแก้ไขปัญหา และวางแผน พัฒนาการผลิต การตลาดเกลือทะเล ยั่งยืน จำนวน 1 ครั้ง เป้าหมายเกษตรกร สมาชิกกลุ่มเกษตรกร สมาชิกวิสาหกิจชุมชน สมาชิกสหกรณ์ จำนวน 200 ราย ดังนี้

1) จังหวัดเพชรบุรี จำนวน 40 ราย (อำเภอเมืองเพชรบุรี 10 ราย , อำเภอบ้านแหลม 30 ราย)

2) จังหวัดสมุทรสาคร จำนวน 50 ราย

3) จังหวัดสมุทรสงคราม จำนวน 40 ราย

4) จังหวัดชลบุรี จำนวน 20 ราย

5) จังหวัดจันทบุรี จำนวน 10 ราย

6) จังหวัดฉะเชิงเทรา จำนวน 20 ราย

7) จังหวัดปัตตานี จำนวน 20 ราย

**5.3 ส่งเสริมการผลิตเกลือทะเลตามมาตรฐาน GAP**

5.3.1 กิจกรรมถ่ายทอดเทคโนโลยีและฝึกปฏิบัติตามมาตรฐานการปฏิบัติการทางเกษตรที่ดี GAP สำหรับการทำนาเกลือทะเล

เพื่อให้เกษตรกรที่เข้าร่วมโครงการมีความรู้ความเข้าใจในเทคโนโลยีและฝึกปฏิบัติตามมาตรฐานการปฏิบัติการทางเกษตรที่ดี GAP สำหรับการทำนาเกลือทะเลได้ ให้สำนักงานเกษตรอำเภอจัดฝึกอบรม จำนวน 1 ครั้ง (1 วัน) จำนวน 200 ราย ดังนี้

1) จังหวัดเพชรบุรี จำนวน 40 ราย (อำเภอเมืองเพชรบุรี 10 ราย , อำเภอบ้านแหลม 30 ราย)

2) จังหวัดสมุทรสาคร จำนวน 50 ราย

3) จังหวัดสมุทรสงคราม จำนวน 40 ราย

4) จังหวัดชลบุรี จำนวน 20 ราย

5) จังหวัดจันทบุรี จำนวน 10 ราย

6) จังหวัดฉะเชิงเทรา จำนวน 20 ราย

7) จังหวัดปัตตานี จำนวน 20 ราย

5.3.2 ตรวจประเมินความพร้อมเข้าสู่มาตรฐานการปฏิบัติทางการเกษตรที่ดี (GAP) สำหรับนาเกลือทะเล จำนวน 200 แปลง จังหวัดเพชรบุรี จำนวน 40 ราย (อำเภอเมืองเพชรบุรี 10 ราย , อำเภอบ้านแหลม 30 ราย)

การเตรียมความพร้อมและการพัฒนาเกษตรกรให้ได้รับความรู้และมีการผลิตสินค้าเกษตรให้มีคุณภาพ โดยการปฏิบัติทางการเกษตรที่ดี โดยให้สำนักงานเกษตรอำเภอให้คำปรึกษาแนะนำและตรวจประเมินแปลงเบื้องต้นแก่เกษตรกร โดยดำเนินการ ดังนี้

1) ติดตามให้คำปรึกษาแนะนำและตรวจประเมินแปลงเบื้องต้นแก่เกษตรกรในการทำนาเกลือทะเล ตามมาตรฐานสินค้าเกษตร มกษ. 9055-2562 และ มกษ. 8402-2562

2) รับคำร้องขอรับรองมาตรฐานการปฏิบัติทางการเกษตรที่ดี (GAP) สำหรับนาเกลือทะเลและตรวจสอบเอกสารหลักฐานประกอบคำร้องของเกษตรกรที่สนใจ

3) จัดทำแผนติดตามให้คำปรึกษาแนะนำเกษตรกรและดำเนินการตรวจประเมินแปลงเบื้องต้นให้แก่เกษตรกรที่เข้าร่วมโครงการ และจัดทำเอกสารสนับสนุนตามระบบการจัดการคุณภาพและมาตรฐาน GAP ให้เกษตรกรที่เข้าร่วมโครงการ (กรณีที่เกษตรกรมีความพร้อมในการดำเนินการ)

5.3.3 สนับสนุนปัจจัยการผลิตเพื่อพัฒนาแปลง GAP นาเกลือต้นแบบ

สำนักงานเกษตรจังหวัดคัดเลือกแปลงต้นแบบ จังหวัดละ 1 แปลง ที่ได้รับการถ่ายทอดเทคโนโลยีและฝึกปฏิบัติตามมาตรฐานการปฏิบัติการทางเกษตรที่ดี GAP สำหรับการทำนาเกลือทะเล โดยสนับสนุนปัจจัยการผลิต เพื่อพัฒนาเป็นแหล่งเรียนรู้ต้นแบบโดยแปลงดังกล่าวจะต้องขอรับการรับรองมาตราฐาน GAP ในปี 2565

**5.4 การจัดทำแผนการจัดการพื้นที่การผลิตที่เหมาะสมสำหรับเกลือทะเล (Zoning(**

5.4.1 ประชุมเชิงปฏิบัติการการบริหารจัดการพื้นที่การผลิตที่เหมาะสมสำหรับนาเกลือทะเล (Zoning) ระดับเขต

สำนักงานส่งเสริมและพัฒนาการเกษตรที่ 2, 3 และ 5 ดำเนินการจัดประชุมเชิงปฏิบัติการเพื่อจัดทำแผนการจัดการพื้นที่การผลิตที่เหมาะสมสำหรับเกลือทะเล (Zoning) บุคคลเป้าหมายได้แก่เจ้าหน้าที่ส่งเสริมการเกษตรระดับจังหวัดและอำเภอ โดยดำเนินการดังนี้

1) ทบทวน ปรับปรุง ศึกษาวิเคราะห์ข้อมูลที่เกี่ยวข้องกับเกลือทะเลในขอบเขตพื้นที่ที่รับผิดชอบ และจัดทำแผนการจัดการพื้นที่การผลิตสินค้า

2) นำผลที่ได้จากการวิเคราะห์ข้อมูลห่วงโซ่อุปทาน (Supply chain) ห่วงโซ่คุณค่า. (Value chain) และปัจจัยที่ส่งผลต่อการเพิ่มมูลค่าของเกลือทะเล มาจัดทำเป็นแผนที่เชิงซ้อนและแผนการจัดการพื้นที่การผลิตเกลือทะเลในรูปของเอกสารและไฟล์ดิจิตอล

5.4.2 จัดทำแผนการการบริหารจัดการพื้นที่การผลิตที่เหมาะสมสำหรับนาเกลือทะเล (Zoning) ระดับเขต

สำนักงานส่งเสริมและพัฒนาการเกษตร ดำเนินการจัดทำแผนการจัดการพื้นที่การผลิตที่เหมาะสมสำหรับเกลือทะเล (Zoning) ในรูปแบบเอกสาร นิทรรศการ แผ่นพับประชาสัมพันธ์ หรือรูปแบบอื่นๆ ทั้งในรูปแบบเอกสารและดิจิตอลเพื่อเผยแพร่ ประชาสัมพันธ์ (เขตละ 1 เรื่อง)

**5.5 พัฒนาศักยภาพเกษตรกรเกลือทะเลและเพิ่มขีดความสามารถในการแข่งขันเกลือทะเล**

5.5.1 ถ่ายทอดเทคโนโลยีการรวมกลุ่ม การสร้างเครือข่ายการผลิตการตลาดและการบริหารจัดการโลจิสติกส์

สำนักงานเกษตรจังหวัดจัดเวทีแลกเปลี่ยนเรียนรู้และถ่ายทอดเทคโนโลยีการรวมกลุ่ม การสร้างเครือข่าย การบริหารจัดการตลาดสินค้าเกษตรและโลจิสติกส์ หรือการศึกษาดูงาน โดยเน้นการสร้างกลุ่มและเครือข่ายการผลิต จำนวน 1 ครั้ง (1 วัน) จำนวน 200 ราย ดังนี้

1) จังหวัดเพชรบุรี จำนวน 40 ราย

2) จังหวัดสมุทรสาคร จำนวน 50 ราย

3) จังหวัดสมุทรสงคราม จำนวน 40 ราย

4) จังหวัดชลบุรี จำนวน 20 ราย

5) จังหวัดจันทบุรี จำนวน 10 ราย

6) จังหวัดฉะเชิงเทรา จำนวน 20 ราย

7) จังหวัดปัตตานี จำนวน 20 ราย

5.5.2 ประชุมเพิ่มศักยภาพหมู่บ้านเกลือทะเลเพื่อการท่องเที่ยว

สำนักงานเกษตรจังหวัดเพชรบุรีจัดประชุมหน่วยงานที่เกี่ยวข้องและภาคีเครือข่าย จำนวน 2 ครั้ง ในการเพื่อคัดเลือกแหล่งท่องเที่ยว แปลงเกษตรกร ที่จะสามารถพัฒนาเป็นแหล่งท่องเที่ยวที่เชื่อมโยงภูมิปัญญาและขั้นตอนการทำนาเกลือเพชรสมุทรคีรี โดยหารือร่วมกันหาช่องทางการตลาด และการเพิ่มมูลค่าผลผลิต ผลพลอยได้จากนาเกลือโดยบูรณาการร่วมกับโครงการพัฒนาศักยภาพเกลือทะเลเพชรสมุทรคีรี ส่งเสริมการท่องเที่ยว และเพิ่มช่องทางการตลาดในการจำหน่ายผลผลิตและผลิตภัณฑ์แปรรูปจากเกลือทะเล

5.5.3 พัฒนาแหล่งท่องเที่ยวเส้นทางสายเกลือ จำนวน 1 จุด โดยสำนักงานเกษตรจังหวัดเพชรบุรี

**6. แผนปฏิบัติงาน**

| **กิจกรรม/ขั้นตอน** | **แผนปฏิบัติงาน** | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| **ปี 2564** | | | **ปี 2565** | | | | | | | | |
| **ต.ค. 64** | **พ.ย. 64** | **ธ.ค. 64** | **ม.ค. 65** | **ก.พ. 65** | **มี.ค. 65** | **เม.ย. 65** | **พ.ค. 65** | **มิ.ย. 65** | **ก.ค. 65** | **ส.ค. 65** | **ก.ย. 65** |
| 1.ขับเคลื่อนการบริหารจัดการเกลือทะเลไทย |  |  |  |  |  |  |  |  |  |  |  |  |
| 1.1 ประชุมเชิงปฏิบัติการพัฒนาศักยภาพเจ้าหน้าที่ |  |  |  |  |  |  |  |  |  |  |  |  |
| 1.2 ประชุมหน่วยงานภาคี |  |  |  |  |  |  |  |  |  |  |  |  |
| 1.3 ประชุมคณะกรรมการพัฒนาเกลือทะเลไทย |  |  |  |  |  |  |  |  |  |  |  |  |
| 1.4 ตรวจเยี่ยมผลการดำเนินงานของคณะกรรมการพัฒนาเกลือทะเลไทย |  |  |  |  |  |  |  |  |  |  |  |  |
| 2. ส่งเสริมและพัฒนาประสิทธิภาพการผลิตเกลือทะเล |  |  |  |  |  |  |  |  |  |  |  |  |
| 2.1 ประชุมเชิงปฏิบัติการส่งเสริมและพัฒนา   ประสิทธิภาพการผลิตเกลือทะเล |  |  |  |  |  |  |  |  |  |  |  |  |
| 3. ส่งเสริมการผลิตเกลือทะเลตามมาตรฐาน GAP |  |  |  |  |  |  |  |  |  |  |  |  |
| 3.1 ถ่ายทอดเทคโนโลยีและฝึกปฏิบัติตามมาตรฐานการปฏิบัติทางการเกษตรที่ดี (GAP) สำหรับการทำนาเกลือทะเล |  |  |  |  |  |  |  |  |  |  |  |  |
| 3.2 ตรวจประเมินความพร้อมเข้าสู่มาตรฐานการปฏิบัติทางการเกษตรที่ดี (GAP) สำหรับการทำนาเกลือทะเล |  |  |  |  |  |  |  |  |  |  |  |  |
| 3.3 สนับสนุนปัจจัยการผลิตเพื่อพัฒนาแปลง GAP นาเกลือทะเลต้นแบบ |  |  |  |  |  |  |  |  |  |  |  |  |
| 4. การจัดทำแผนการจัดการพื้นที่การผลิตที่เหมาะสมสำหรับเกลือทะเล (Zoning) |  |  |  |  |  |  |  |  |  |  |  |  |
| 4.1 ประชุมเชิงปฏิบัติการการบริหารจัดการพื้นที่การผลิตที่เหมาะสมสำหรับเกลือทะเล (Zoning) ระดับเขต |  |  |  |  |  |  |  |  |  |  |  |  |
| 4.2 จัดทำแผนการจัดการพื้นที่การผลิตที่เหมาะสมสำหรับเกลือทะเล (Zoning) ระดับเขต |  |  |  |  |  |  |  |  |  |  |  |  |
| 5. พัฒนาศักยภาพเกษตรกรเกลือทะเลและเพิ่มขีดความสามารถในการแข่งขันเกลือทะเล |  |  |  |  |  |  |  |  |  |  |  |  |
| 5.1 ถ่ายทอดเทคโนโลยีการรวมกลุ่ม สร้างเครือข่าย การผลิตการตลาดและการบริหารจัดการโลจิสติกส์ |  |  |  |  |  |  |  |  |  |  |  |  |
| 5.2 ประชุมเพิ่มศักยภาพหมู่บ้านเกลือทะเลเพื่อ  การท่องเที่ยว |  |  |  |  |  |  |  |  |  |  |  |  |
| 5.3 พัฒนาแหล่งท่องเที่ยวเส้นทางสายเกลือ |  |  |  |  |  |  |  |  |  |  |  |  |

**7. ระยะเวลา**

ตุลาคม 2564 – กันยายน 2565

**8. ตัวชี้วัดโครงการ (ระบุตัวชี้วัดให้ชัดเจน)**

**8.1 เชิงปริมาณ**

1) เกษตรกร จำนวน 200 ราย ได้รับการส่งเสริมและพัฒนาประสิทธิภาพการผลิตเกลือทะเล

2) กลุ่มเกษตรกรและวิสาหกิจชุมชน จำนวน 7 กลุ่ม ได้รับการพัฒนาความรู้เรื่องเทคโนโลยีการผลิตและโลจิสติกส์

3) เกษตรกรได้รับการสนับสนุนให้มีแปลงนาเกลือทะเลต้นแบบ จำนวน 7 แปลง

4) เกษตรกร จำนวน 200 ราย ได้รับการส่งเสริมความรู้ที่จำเป็นในการผลิตตามมาตรฐานการปฏิบัติทางการเกษตรที่ดี (GAP) สำหรับการทำนาเกลือทะเล

5) มีแผนการจัดการพื้นที่การผลิตที่เหมาะสมสำหรับเกลือทะเล (Zoning) ระดับเขต

6) เส้นทางสายเกลือได้รับการพัฒนาแหล่งท่องเที่ยว จำนวน 1 จุด

**8.2 เชิงคุณภาพ**

1) เกษตรกรมีการพัฒนาการผลิตโดยการใช้เทคโนโลยีที่เหมาะสม

2) กรมส่งเสริมการเกษตรมีข้อมูลด้านการจัดการพื้นที่การผลิตเกลือทะเล

**9. ผลผลิต ผลลัพธ์**

**9.1 ผลผลิต (Output)**

1) เกษตรกร จำนวน 200 ราย ได้รับการพัฒนาประสิทธิภาพในการผลิต

2) กลุ่มเกษตรกร วิสาหกิจชุมชน และสหกรณ์ จำนวน 7 กลุ่ม ได้รับการพัฒนาองค์กรในด้านการผลิต และการตลาด

3) มีต้นแบบการผลิตเกลือทะเลที่ได้มาตรฐานการปฏิบัติที่ดีสำหรับการทำนาเกลือทะเล จำนวน 7 แห่ง

4) เกษตรกร จำนวน 200 ราย ได้รับการส่งเสริมให้ปฏิบัติตามมาตรฐานการปฏิบัติที่ดีสำหรับการทำนาเกลือทะเล

**9.2 ผลลัพธ์ (Outcome)**

1) เกษตรกรมีการพัฒนาการผลิตเกลือทะเลได้อย่างมีมาตรฐานและคุณภาพตรงกับความต้องการของตลาด

2) เกิดต้นแบบการผลิตเกลือทะเล สามารถนำไปขยายผลในการผลิตครบวงจร

**10. ผลที่คาดว่าจะได้รับ**

10.1 เกษตรกรมีการพัฒนาการผลิตเกลือทะเลได้อย่างมีมาตรฐานและคุณภาพตรงกับความต้องการของตลาด

10.2 กรมส่งเสริมการเกษตรมีข้อมูลด้านการจัดการพื้นที่การผลิตเกลือทะเล

**11. หน่วยงาน/ผู้รับผิดชอบ**

11.1 สำนักงานเลขานุการคณะกรรมการพัฒนาเกลือทะเลไทย

1) นางสาวนันทมาส ทองปลี นักวิชาการเกษตรชำนาญการ

2) นางสาวนันทมาส ทองปลี นักวิชาการเกษตรชำนาญการ

โทรศัพท์ : 0-2579-3015 E-mail: [seasaltdoae@gmail.com](mailto:seasaltdoae@gmail.com)

11.2 สำนักงานเกษตรจังหวัดเพชรบุรี

กลุ่มส่งเสริมและพัฒนาเกษตรกร

1) นางพรรณวดี ทองแดง

ตำแหน่ง หัวหน้ากลุ่มส่งเสริมและพัฒนาเกษตรกร

2) นายพันวิทย์ ศรีสังข์งาม

ตำแหน่ง นักวิชาการส่งเสริมการเกษตรชำนาญการ

----------------------------------------------------------------------------------