**โครงการศูนย์ศึกษาการพัฒนาอันเนื่องมาจากพระราชดำริ**

**กรมส่งเสริมการเกษตร**

**.........................................................**

**1. ความสอดคล้อง**

1.1 ยุทธศาสตร์ชาติ 20 ปี ด้าน 4 การสร้างโอกาสและความเสมอภาคทางสังคม

1.2 แผนแม่บทภายใต้ยุทธศาสตร์ชาติ ประเด็น 15 พลังทางสังคม

- แผนแม่บทย่อย การเสริมสร้างทุนทางสังคม

1.3 แผนการปฏิรูปประเทศ ด้านเศรษฐกิจ

- ประเด็น ปฏิรูปประเทศความเท่าเทียมและการเติบโตอย่างมีส่วนร่วม

- ประเด็นปฏิรูปย่อย การขยายผลโครงการในพระราชดำริกว่า 4,000 โครงการทั่วประเทศ

1.4 แผนแม่บทศูนย์ศึกษาการพัฒนาอันเนื่องมาจากพระราชดำริ พ.ศ. 2565 - 2570

**2. หลักการและเหตุผล**

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทาน แนวพระราชดำริให้มีการจัดตั้งศูนย์ศึกษาการพัฒนาอันเนื่องมาจากพระราชดำริขึ้นตามภูมิภาคต่าง ๆ ทั่วประเทศ จำนวน 6 แห่ง ในจังหวัดเชียงใหม่ สกลนคร ฉะเชิงเทรา จันทบุรี เพชรบุรี และจังหวัดนราธิวาส ซึ่งแต่ละแห่งล้วนมีลักษณะปัญหาที่เฉพาะและแตกต่างกันในแต่ละภูมิภาค ให้เป็นตัวแทนของแต่ละภูมิภาคในการศึกษา ค้นคว้า ทดลอง วิจัย เพื่อแสวงหาแนวทางและวิธีการพัฒนาต่าง ๆ ที่เหมาะสม สอดคล้องกับสภาพแวดล้อมแล้วขยายผลความสำเร็จไปสู่ประชาชน โดยเมื่อศูนย์ศึกษาการพัฒนาฯ แต่ละศูนย์ได้ดำเนินการศึกษา ค้นคว้า ทดลอง และวิจัย เพื่อแสวงหาแนวทางและวิธีการที่เหมาะสมและสอดคล้องกับสภาพแวดล้อมทางภูมิศาสตร์และสังคมวิทยาของแต่ละภูมิภาค พร้อมทั้งคัดเลือกผลการศึกษา ทดลอง วิจัย ที่ประสบผลสำเร็จ มาจัดทำเป็นบัญชีหลักของแต่ละศูนย์ศึกษาฯ พร้อมจัดทำคู่มือในแต่ละเรื่อง เพื่อนำไปส่งเสริมหรือขยายผลสู่ราษฎร อย่างเป็นรูปธรรมต่อไป สามารถสรุปแนวทางและวัตถุประสงค์ของศูนย์ศึกษาการพัฒนาฯ ได้ ดังนี้

๑. ทำการศึกษา ค้นคว้า ทดลอง วิจัย เพื่อแสวงหาแนวทางและวิธีการพัฒนาทางด้านต่าง ๆ ให้เหมาะสมสอดคล้องกับสภาพแวดล้อมที่แตกต่างกัน ศูนย์ศึกษาการพัฒนาฯ จึงเปรียบเสมือน “ตัวแบบ” ของความสำเร็จที่ จะเป็นแนวทางและตัวอย่างของผลสำเร็จให้แก่พื้นที่อื่น ๆ โดยรอบได้ทำการศึกษา

๒. การแลกเปลี่ยนสื่อสารระหว่างนักวิชาการ นักปฏิบัติ และประชาชน การศึกษา ค้นคว้า ทดลอง วิจัยต่าง ๆ ที่ได้ผลแล้ว ควรจะนำไปใช้ประโยชน์ในพื้นที่จริงได้ ศูนย์ศึกษาการพัฒนาฯ ควรเป็นแหล่งผสมผสานวิชาการและการปฏิบัติ เป็นแหล่งความรู้ของราษฎร เป็นแหล่งศึกษาทดลองของเจ้าหน้าที่ผู้ปฏิบัติงาน และเป็นแหล่งแลกเปลี่ยนถ่ายทอดประสบการณ์และแนวทางแก้ไขปัญหาระหว่างคน 3 กลุ่ม คือ นักวิชาการ เจ้าหน้าที่ซึ่งทำหน้าที่พัฒนาส่งเสริม และราษฎร

๓. การพัฒนาแบบผสมผสาน ศูนย์ศึกษาการพัฒนาฯ เป็นตัวอย่างที่ดีของแนวความคิดแบบสหวิทยาการ ซึ่งก่อให้เกิดประโยชน์สูงสุดในพื้นที่นั้น ๆ ศูนย์ศึกษาการพัฒนาฯ แต่ละแห่งจะเป็นแบบจำลองของพื้นที่ และรูปแบบการพัฒนาที่ควรจะเป็น เพื่อเป็นตัวอย่างว่าในพื้นที่และรูปแบบการพัฒนาพื้นที่ ลักษณะหนึ่ง ๆ นั้น จะสามารถใช้ประโยชน์อย่างเต็มที่ได้โดยวิธีใดบ้าง มิใช่การพัฒนาเฉพาะทางใดทางหนึ่งแต่พยายามใช้ความรู้ มากสาขามากที่สุด แต่ละสาขาให้เป็นประโยชน์เกื้อหนุนกับการพัฒนาสาขาอื่น ๆ และระบบของศูนย์ศึกษาการพัฒนาฯ ควรเป็นการผสมผสานไม่เพียงเฉพาะเรื่องความรู้เท่านั้น แต่ต้องมีการผสมผสานการดำเนินงาน และการบริหารที่เป็นระบบด้วย

-2-

๔. การประสานงานระหว่างส่วนราชการเป็นแนวทางและวัตถุประสงค์ที่สำคัญยิ่งประการหนึ่ง เนื่องจากกระบวนการพัฒนาและระบบราชการไทยมีปัญหานี้ โดยพื้นฐานเป็นสิ่งบั่นทอนประสิทธิภาพและผลสำเร็จของงานลงอย่างน่าเสียดาย แนวทางการดำเนินงานของศูนย์ศึกษาการพัฒนาฯ ทุกแห่งจึงเน้นการประสานงาน การประสานแผน และการจัดการระหว่างกรม กอง และส่วนราชการต่าง ๆ

๕. เป็นศูนย์บริการแบบเบ็ดเสร็จ (one stop service) กล่าวคือ ศูนย์ศึกษาการพัฒนาฯ มีการศึกษาทดลอง และสาธิตให้เห็นถึงความสำเร็จของการดำเนินงานพร้อม ๆ กันในทุกด้าน ทั้งด้านการเกษตร ปศุสัตว์ ประมง ตลอดจนการพัฒนาทางด้านสังคม และงานศิลปาชีพ ในลักษณะของ **“พิพิธภัณฑ์ธรรมชาติที่มีชีวิต”** เมื่อผู้สนใจเข้าไปศึกษาดูงาน โดยจะมีให้ดูได้ทุกเรื่องในบริเวณศูนย์ศึกษาการพัฒนาฯ ทั้งหมด ผู้สนใจหรือเกษตรกรจะได้รับความรู้รอบด้าน อีกทั้งมีความสะดวก รวดเร็ว ซึ่งนำไปสู่การได้รับประโยชน์สูงสุด

กรมส่งเสริมการเกษตรมีส่วนร่วมในการดำเนินโครงการศูนย์ศึกษาการพัฒนาอันเนื่องมาจากพระราชดำริ   
ในการขยายผลองค์ความรู้ของงานศึกษา ทดลอง วิจัย ที่ประสบความสำเร็จและเหมาะสมจากศูนย์ศึกษาการพัฒนาฯ ไปสู่เกษตรกร โดยการนำองค์ความรู้ดังกล่าว ไปส่งเสริมและพัฒนาอาชีพแก่เกษตรกร เพื่อให้เกษตรกรสามารถนำไปประยุกต์ใช้ในการประกอบอาชีพของตนเองได้ต่อไป

**3. วัตถุประสงค์**

3.1 เพื่อนำองค์ความรู้ที่เป็นผลสำเร็จจากการศึกษา ทดลอง วิจัย จากศูนย์ศึกษาการพัฒนาอันเนื่อง  
มาจากพระราชดำริ ที่เหมาะสมไปส่งเสริมแก่เกษตรกรในการประกอบอาชีพด้านการเกษตร

3.2 เพื่อขยายผลองค์ความรู้ตามแนวพระราชดำริ และหลักปรัชญาของเศรษฐกิจพอเพียง

3.3 เพื่อพัฒนาและยกระดับเกษตรกรต้นแบบในการขยายผลองค์ความรู้สู่เกษตรกรรายอื่นให้เกิดเครือข่ายอย่างต่อเนื่อง

**4. เป้าหมาย/สถานที่ดำเนินการ**

**4.1 เป้าหมาย**

4.1.1 เกษตรกรที่มีความพร้อมและตั้งใจพัฒนาอาชีพด้านการเกษตรในจังหวัดที่ตั้งของศูนย์ศึกษาฯ

**4.2 หน่วยงานที่ดำเนินงาน**

4.2.1 สำนักงานส่งเสริมและพัฒนาการเกษตร ที่รับผิดชอบพื้นที่ที่ศูนย์ศึกษาการพัฒนาอันเนื่องมาจากพระราชดำริตั้งอยู่

4.2.2 สำนักงานเกษตรจังหวัดในพื้นที่ที่ศูนย์ศึกษาการพัฒนาอันเนื่องมาจากพระราชดำริตั้งอยู่ และในจังหวัดขยายผล

**5. กิจกรรม และวิธีการดำเนินงาน**

-3-

**5.1 กิจกรรมถ่ายทอดเทคโนโลยีการถนอมและแปรรูปผลผลิตทางการเกษตร**

ดำเนินการโดยสำนักงานเกษตรจังหวัดที่ศูนย์ศึกษาการพัฒนาฯ ตั้งอยู่ โดยให้บูรณาการกับหน่วยงานสังกัดกรมส่งเสริมการเกษตรในพื้นที่และให้เจ้าหน้าที่จากสำนักงานส่งเสริมและพัฒนาการเกษตร ที่ประจำที่ศูนย์ศึกษาการพัฒนาฯ ร่วมดำเนินการด้วย

**วิธีการดำเนินงาน**

1) สำนักงานเกษตรจังหวัดร่วมกับเจ้าหน้าที่จากสำนักงานส่งเสริมและพัฒนาการเกษตร ที่ประจำที่ศูนย์ศึกษาการพัฒนาฯ คัดเลือกกลุ่มเกษตรกรในพื้นที่ที่มีความพร้อมและสนใจในการดำเนินกิจกรรมเพื่อเสริมรายได้ กลุ่มละไม่น้อยกว่า 30 ราย โดยเลือกกลุ่มที่มีการดำเนินกิจกรรมหรือทำผลิตภัณฑ์ที่ใช้วัตถุดิบ ทรัพยากร และภูมิปัญญาที่มีอยู่ในท้องถิ่น

2) สอบถามความต้องการ วิเคราะห์ความเป็นไปได้ให้ครอบคลุมในทุกมิติ และกำหนดหลักสูตรการถ่ายทอดเทคโนโลยีการถนอมและแปรรูปผลผลิตทางการเกษตร รวมถึงการพัฒนาผลิตภัณฑ์ ให้เหมาะสมสำหรับเป็นการเสริมรายได้ให้แก่กลุ่ม

3) ส่งเสริมและสนับสนุนให้กลุ่มได้รับการพัฒนาต่อยอดในด้านอื่นๆ จากช่องทางอื่นๆ

4) ติดตามผลการดำเนินงานของกลุ่ม

-4-

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| กิจกรรม | แผนปฏิบัติงาน | | | | | | | | | | | |
| ปี 2564 | | | ปี 2565 | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. ถ่ายทอดเทคโนโลยีการถนอมและแปรรูปผลผลิต |  |  |  |  |  |  |  |  |  |  |  |  |
| 2. ติดตามผลการดำเนินงาน |  |  |  |  |  |  |  |  |  |  |  |  |

**7. ระยะเวลา**

ดำเนินการระหว่างเดือนตุลาคม 2564 - เดือนกันยายน 2565

**8. ผลผลิต ผลลัพธ์ และตัวชี้วัด**

**8.1 ผลผลิต (Output)**

กลุ่มเกษตรกรได้รับการถ่ายทอดเทคโนโลยีการถนอมและแปรรูปผลผลิตทางการเกษตร

**8.2 ผลลัพธ์ (Outcome)**

8.2.1 กลุ่มเกษตรกรสามารถนำความรู้ด้านการถนอมและแปรรูปผลผลิตทางการเกษตรไปพัฒนากิจกรรมของกลุ่มจนเกิดรายได้ให้แก่กลุ่ม

8.2.2 ฐานข้อมูลองค์ความรู้ของเกษตรกรต้นแบบและแปลงเรียนรู้ต้นแบบมีการขยายผลจนเกิดเครือข่ายอย่างต่อเนื่อง

**8.3 ตัวชี้วัด**

8.3.1 เชิงปริมาณ

1) จำนวนเกษตรกรที่ได้รับการถ่ายทอดความรู้ทางด้านการเกษตรที่เหมาะสม

8.3.2 เชิงคุณภาพ

1) เกษตรกรที่ได้รับการถ่ายทอดความรู้ทางด้านการเกษตรมีการนำองค์ความรู้ไปพัฒนากิจกรรมทางการเกษตรของตนเอง

2) เกษตรกรกรต้นแบบสามารถขยายผลองค์ความรู้สู่เกษตรกรรายอื่นและชุมชน

**9. ผลที่คาดว่าจะได้รับ**

เกษตรกรได้เพิ่มพูนความรู้ ประสบการณ์ มีคุณภาพชีวิตที่ดีขึ้น สามารถพึ่งพาตนเองได้

**10. หน่วยงาน/ผู้รับผิดชอบ**

กลุ่มส่งเสริมและพัฒนาการผลิต สำนักงานเกษตรจังหวัดเพชรบุรี

นายสักรินทร์ เทียนทอง นักวิชาการส่งเสริมการเกษตรชำนาญการ

โทร. 0-3248-8053, 08-9892-6326

.......................................................................