**โครงการส่งเสริมการเพิ่มประสิทธิภาพการใช้น้ำในระดับไร่นา**

**1. ความเชื่อมโยง**

1. ยุทธศาสตร์ชาติระยะ 20 ปี ยุทธศาสตร์ที่ 2 : ด้านการสร้างความสามารถในการแข่งขัน

ประเด็นยุทธศาสตร์ชาติ : เกษตรสร้างมูลค่า

ประเด็นยุทธศาสตร์ชาติย่อย : การพัฒนาระบบนิเวศการเกษตร

2. แผนแม่บทภายใต้ยุทธศาสตร์ชาติ : (3) การเกษตร แผนย่อย : การพัฒนาระบบนิเวศการเกษตร

3. แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ 3 การสร้างความเข้มแข็งทางเศรษฐกิจและแข่งขันได้อย่างยั่งยืน ข้อ 3 แนวทางการพัฒนาที่มีความสำคัญสูงและสามารถผลักดันสู่การปฏิบัติ ข้อ 3.2 การเสริมสร้างและพัฒนาขีดความสามารถในการแข่งขันของภาคการผลิตและบริการ 3.2.1 การพัฒนาภาคการเกษตร 1) เสริมสร้างฐานการผลิตภาคเกษตรให้เข้มแข็งและยั่งยืน (1) พัฒนาและบำรุงรักษาแหล่งน้ำเพื่อการเกษตร รวมทั้งจัดระบบการปลูกพืชให้สอดคล้องปริมาณน้ำที่หาได้ และการเพิ่มประสิทธิภาพการใช้น้ำเพื่อการเกษตร

4. แผนปฏิรูปประเทศ : ด้านเศรษฐกิจ

5. กลยุทธ์หน่วยงาน : พัฒนาเกษตรกรและองค์กรเกษตรให้มีความเข้มแข็ง มีความมั่นคงในอาชีพและสามารถพึ่งพาตนเองได้ตามแนวทางเศรษฐกิจพอเพียง

6. ยุทธศาสตร์การจัดสรรงบประมาณรายจ่ายประจำปีงบประมาณ พ.ศ. 2563 : ยุทธศาสตร์ที่ 2 ด้านการสร้างความสามารถในการแข่งขัน (2.1) การพัฒนาภาคการเกษตร (2.1.1) พัฒนาฐานทรัพยากรทางการเกษตรให้เข้มแข็งและยั่งยืนโดยพัฒนาและบำรุงรักษาแหล่งน้ำเพื่อการเกษตร จัดระบบการปลูกพืชให้สอดคล้องกับปริมาณน้ำที่หาได้โดยให้ความสำคัญกับการมีส่วนร่วมของประชาชนในการพัฒนาแหล่งเก็บน้ำ แหล่งน้ำในไร่นา อ่างน้ำขนาดเล็กและขนาดกลางให้กระจายตัวตามศักยภาพของพื้นที่ อนุรักษ์และฟื้นฟูพื้นที่ต้นน้ำ เพิ่มประสิทธิภาพการใช้น้ำเพื่อการเกษตร คุ้มครองพื้นที่เกษตรกรรมที่มีศักยภาพและขยายโอกาสการเข้าถึงพื้นที่ทำกินของเกษตรกร สนับสนุนการเกษตรที่สอดคล้องกับศักยภาพของพื้นที่ ปริมาณน้ำ และความต้องการของตลาดในพื้นที่เร่งฟื้นฟู ปรับปรุงบำรุงดินให้มีความอุดมสมบูรณ์ ฟื้นฟูพื้นที่นาร้าง ส่งเสริมการเข้าถึงปัจจัยการผลิตคุณภาพดีอย่างทั่วถึงและราคาเป็นธรรม

7. นโยบายรัฐบาล ด้านที่ 5 การพัฒนาเศรษฐกิจและการกระจายความสามารถในการแข่งขันของไทย

8. นโยบายเร่งด่วน ด้านที่ 4 : การให้ความช่วยเหลือเกษตรกรและพัฒนานวัตกรรม

9. Flagship : เป็นโครงการจำเป็นเร่งด่วน

**2. หลักการและเหตุผล**

แผนแม่บทการบริหารจัดการทรัพยากรน้ำ 20 ปี ด้านการสร้างความมั่นคงน้ำภาคการผลิต กำหนดให้มีการจัดแหล่งน้ำเก็บกักน้ำเพิ่มเติมและพัฒนาพื้นที่ชลประทาน 18 ล้านไร่ จัดหาน้ำในพื้นที่เกษตรน้ำฝนให้มีพื้นที่รับประโยชน์ 14 ล้านไร่ พัฒนาระบบผันน้ำและเชื่อมโยงแหล่งน้ำ การเพิ่มประสิทธิภาพโครงการแหล่งน้ำและระบบส่งน้ำเดิม รวมทั้งการส่งเสริมการเพิ่มผลิตภาพการใช้น้ำ

กิจกรรมการเกษตรโดยเฉพาะอย่างยิ่งการผลิตพืชเศรษฐกิจที่สำคัญ เช่น ข้าว ยางพารา อ้อยโรงงาน มันสำปะหลัง ปาล์มน้ำมัน และข้าวโพดเลี้ยงสัตว์ เป็นต้น มีความต้องการใช้น้ำสูงถึงร้อยละ 75 ของความต้องการใช้น้ำทั้งหมด ภาคเกษตรจึงควรต้องมาตระหนักการใช้ทรัพยากรน้ำอย่างมีคุณค่าและเกิดประโยชน์สูงสุด อย่างไรก็ตามการให้น้ำแก่พืชโดยทั่วไปของเกษตรกรส่วนใหญ่เป็นการให้น้ำแบบไหลบ่า มีการสูญเสียน้ำค่อนข้างสูง หรือแม้แต่ในบางพื้นที่ที่มีการให้น้ำแก่พืชด้วยระบบน้ำก็ตาม แต่ยังมีปัญหาในการใช้ไม่ถูกต้อง มีการสูญเสียและขาดประสิทธิภาพ ดังนั้นจึงจำเป็นต้องให้เกษตรกรมีความตระหนักการใช้น้ำอย่างรู้คุณค่า และมีความรู้ในการใช้น้ำอย่างมีประสิทธิภาพด้วยระบบการให้น้ำแก่พืชที่ถูกต้อง รวมทั้งเจ้าหน้าที่ผู้ขับเคลื่อนโครงการจำเป็นต้องมีความรู้ความเข้าใจในเรื่องการให้น้ำแก่พืชที่ถูกต้อง สามารถแนะนำถ่ายทอดความรู้แก่เกษตรกรได้ จึงควรดำเนินกิจกรรมส่งเสริมการเพิ่มประสิทธิภาพการใช้น้ำในระดับไร่นา

**3.วัตถุประสงค์**

เพื่อส่งเสริมการเพิ่มประสิทธิภาพการใช้น้ำในระดับไร่นาแก่เกษตรกร

**4. เป้าหมาย/สถานที่ดำเนินการ**

ดำเนินการในพื้นที่เกษตรกรเป้าหมาย จำนวน50 ราย

**5. กิจกรรม และวิธีการดำเนินงาน**

5.1 การจัดประชุมเชิงปฏิบัติการสำหรับเจ้าหน้าที่ผู้รับผิดชอบโครงการ

5.2 การถ่ายทอดความรู้แก่เจ้าหน้าที่และเกษตรกรโดยวิธีการเรียนรู้แบบมีส่วนร่วม

5.2.1 หลักสูตรการใช้น้ำอย่างมีประสิทธิภาพ สำหรับเจ้าหน้าที่ผู้รับผิดชอบโครงการและเกษตรกรผู้จัดทำแปลงเรียนรู้

5.2.2 หลักสูตรการใช้น้ำอย่างรู้คุณค่าสำหรับเกษตรกร

5.3 การจัดทำสื่อความรู้การเพิ่มประสิทธิภาพการใช้น้ำ จำนวน 1 ชุด

5.4 การจัดทำแปลงเรียนรู้การเพิ่มประสิทธิภาพการใช้น้ำในระดับไร่นา เพื่อเป็นตัวอย่างและจุดเรียนรู้ให้เกษตรกรและชุมชน

5.4.1 ดำเนินการจังหวัดละ 2 ไร่

5.4.2 คัดเลือกพื้นที่ที่มีแหล่งน้ำเพียงพอสำหรับระบบน้ำที่ติดตั้งในแปลงเรียนรู้ เช่น สระน้ำ ในไร่นา บ่อบาดาล แหล่งน้ำชลประทานหรือแหล่งน้ำธรรมชาติ เป็นต้น

5.4.3 คัดเลือกเกษตรกรที่มีความสมัครใจเข้าร่วมโครงการ และพร้อมรับการพัฒนาเป็นเกษตรกรต้นแบบเพื่อใช้แปลงเรียนรู้เป็นจุดถ่ายทอดความรู้ได้

5.4.4 เน้นให้มีการใช้น้ำอย่างมีประสิทธิภาพ โดยออกแบบและติดตั้งอย่างถูกต้องตามหลักวิชาการ มีการใช้และดูแลรักษาอย่างถูกต้อง

5.4.5 การจัดทำป้ายแปลง และติดตั้งอย่างมั่นคงในจุดที่เหมาะสม โดยมีขนาดป้ายแปลง ไม่น้อยกว่า 80 เซนติเมตร x 120 เซนติเมตร

5.5 การจัดเก็บข้อมูลผลตอบแทนของแปลงเรียนรู้อย่างต่อเนื่องตามแบบฟอร์มที่กำหนด

5.6 การติดตามนิเทศงานและการประเมินผลการดำเนินงาน

5.6.1 การติดตามนิเทศงาน โดยส่วนกลาง และจังหวัดที่มีพื้นที่ดำเนินการ

5.6.2 การประเมินผล โดยสำนักงานส่งเสริมและพัฒนาการเกษตร (ทั้ง 6 เขต)

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| กิจกรรม/ขั้นตอน | แผนปฏิบัติงาน | | | | | | | | | | | |
| ปี 2564 | | | ปี 2565 | | | | | | | | |
| ต.ค. 64 | พ.ย. 64 | ธ.ค. 64 | ม.ค. 65 | ก.พ. 65 | มี.ค. 65 | เม.ย. 65 | พ.ค. 65 | มิ.ย. 65 | ก.ค. 65 | ส.ค. 65 | ก.ย. 65 |
| 1. การจัดประชุมเชิงปฏิบัติการสำหรับเจ้าหน้าที่ผู้รับผิดชอบโครงการ |  |  |  |  |  |  |  |  |  |  |  |  |
| 2. การถ่ายทอดความรู้แบบมีส่วนร่วมแก่เจ้าหน้าที่และเกษตรกรเป้าหมาย  - หลักสูตรการใช้น้ำอย่างมีประสิทธิภาพ สำหรับเจ้าหน้าที่ผู้รับผิดชอบโครงการ และเกษตรกรผู้จัดทำแปลงเรียนรู้  - หลักสูตรการใช้น้ำอย่างรู้คุณค่าสำหรับเกษตรกร |  |  |  |  |  |  |  |  |  |  |  |  |
| 3. การจัดทำสื่อความรู้การเพิ่มประสิทธิภาพการใช้น้ำ |  |  |  |  |  |  |  |  |  |  |  |  |
| 4. การจัดทำแปลงเรียนรู้การเพิ่มประสิทธิภาพการใช้น้ำในระดับไร่นา |  |  |  |  |  |  |  |  |  |  |  |  |
| 5. การจัดเก็บข้อมูลผลตอบแทนของแปลงเรียนรู้ |  |  |  |  |  |  |  |  |  |  |  |  |
| 6. การติดตามนิเทศ และประเมินผล  - การติดตามนิเทศงาน  - การประเมินผล |  |  |  |  |  |  |  |  |  |  |  |  |

**7. ระยะเวลา**

ตุลาคม 2564 – กันยายน 2565

**8. งบประมาณ**

จำนวน 40,000 บาท (สี่หมื่นบาทถ้วน)

**9. ผลผลิต ผลลัพธ์ ตัวชี้วัด**

**ผลผลิต (output)**

- เกษตรกรในพื้นที่ ศพก. ได้รับการถ่ายทอดความรู้ด้านการใช้น้ำอย่างรู้คุณค่าและแนวทางการใช้น้ำอย่างมีประสิทธิภาพด้วยระบบการให้น้ำแก่พืชเบื้องต้น จำนวน 2,600 ราย

- เกิดแปลงเรียนรู้การเพิ่มประสิทธิภาพการใช้น้ำในระดับไร่นา เป็นตัวอย่างและจุดเรียนรู้ให้กับเกษตรกรและชุมชน

**ผลลัพธ์ (outcome)**

- เกษตรกร นำความรู้จากการเข้ารับการอบรมถ่ายทอดความรู้ ไปปรับใช้ในพื้นที่การเกษตรของตนเองและชุมชน

- เกิดการใช้น้ำอย่างมีประสิทธิภาพในแปลงเรียนรู้การเพิ่มประสิทธิภาพการใช้น้ำในระดับไร่นา

**ตัวชี้วัด**

เชิงปริมาณ

จำนวนเกษตรกร 50 รายได้รับการถ่ายทอดความรู้การใช้น้ำอย่างรู้คุณค่า

เชิงคุณภาพ

ร้อยละ 60 ของแปลงเรียนรู้มีการใช้น้ำอย่างมีประสิทธิภาพ

**10. ผลที่คาดว่าจะได้รับ**

- เกษตรกร มีการใช้น้ำอย่างมีประสิทธิภาพในระดับไร่นาได้ผลตอบแทนสูงขึ้น สามารถใช้ประโยชน์จากแปลงเรียนรู้ เพื่อการผลิตในไร่นาของตนเองได้อย่างเหมาะสมและมีประสิทธิภาพในชุมชน

**11. หน่วยงาน/ผู้รับผิดชอบ**

กลุ่มส่งเสริมและพัฒนาการผลิต สำนักงานเกษตรจังหวัดเพชรบุรี

นายสักรินทร์ เทียนทอง นักวิชาการส่งเสริมการเกษตรชำนาญการ

โทร. 0-3248-8053, 08-9892-6326