**คู่มือโครงการส่งเสริมการเกษตร ประจำปีงบประมาณ พ.ศ. 2565**

**โครงการตามพระราชประสงค์หุบกะพง จังหวัดเพชรบุรี**

-----------------------------------------------------------

**1. ความสอดคล้อง**

1.1 ยุทธศาสตร์ชาติ 20 ปี ด้าน 4 การสร้างโอกาสและความเสมอภาคทางสังคม

1.2 แผนแม่บทภายใต้ยุทธศาสตร์ชาติ ประเด็น 15 พลังทางสังคม

- แผนแม่บทย่อย การเสริมสร้างทุนทางสังคม

1.3 แผนการปฏิรูปประเทศ ด้านเศรษฐกิจ

- ประเด็น ปฏิรูปประเทศความเท่าเทียมและการเติบโตอย่างมีส่วนร่วม

- ประเด็นปฏิรูปย่อย การขยายผลโครงการในพระราชดำริกว่า 4,000 โครงการทั่วประเทศ

**2. หลักการและเหตุผล**

พระบาทสมเด็จพระปรมินทรมหาภูมิพลอดุลยเดช บรมนาถบพิตร เสด็จแปรพระราชฐานประทับ   
ณ พระราชวังไกลกังวล อำเภอหัวหิน จังหวัดประจวบคีรีขันธ์ เมื่อปี พ.ศ. 2507 และเยี่ยมเยียนราษฎร  
จังหวัดใกล้เคียง พระองค์ได้ทรงทราบถึงความเดือดร้อนของเกษตรกร กลุ่มชาวสวนผักชะอำ จำนวน 83 ครอบครัว ขาดแคลนทุนทรัพย์ที่จะนำไปประกอบอาชีพ พระองค์จึงทรงรับเกษตรกรเหล่านี้ไว้ในพระบรมราชูปถัมภ์   
จึงทรงพระกรุณาโปรดเกล้าฯ ให้จัดหาที่ดินในเขตจังหวัดเพชรบุรี และจังหวัดประจวบคีรีขันธ์ นำมาจัดสรรให้แก่เกษตรกรดังกล่าว ต่อมาพระบาทสมเด็จพระปรมินทรมหาภูมิพลอดุลยเดช บรมนาถบพิตร   
ทรงมีพระราชดำริให้กันพื้นที่ประมาณ 10,000 ไร่ ออกจากป่าคุ้มครองของกรมป่าไม้ ภายหลังพระองค์  
ทรงจับจองพื้นที่ดังกล่าวเยี่ยงสามัญชน โดยปฏิบัติตามขั้นตอนของกฎหมายป่าไม้และกฎหมายที่ดินทุกประการ เมื่อมีแนวพัฒนาที่ดินดีขึ้นแล้ว ก็จะจัดให้เกษตรกรที่ได้รับความเดือดร้อนในตอนต้น และเกษตรกร  
ที่ขยันหมั่นเพียรแต่ขาดแคลนที่ดินทำกินเข้ามาอยู่อาศัยและทำประโยชน์ และการอพยพครอบครัวเกษตรกรได้จัดให้อยู่เป็นหมู่บ้านเกษตรกร โดยมีทางราชการเข้าช่วยเหลือให้คำแนะนำการบริหารงานของหมู่บ้านตัวอย่าง

กรมส่งเสริมการเกษตรเป็นหน่วยงานหนึ่งที่ร่วมสนองการดำเนินงานโครงการตามพระราชประสงค์  
หุบกะพง จังหวัดเพชรบุรี โดยมุ่งเน้นในการส่งเสริมและพัฒนาอาชีพด้านการเกษตร พร้อมน้อมนำหลักปรัชญา ของเศรษฐกิจพอเพียงมาเป็นแนวทางการประกอบอาชีพทางการเกษตรและการดำเนินชีวิตของเกษตรกร ในพื้นที่โครงการ รวมทั้งขยายผลองค์ความรู้ตามแนวพระราชดำริ และหลักปรัชญาของเศรษฐกิจพอเพียง  
ให้ชุมชนมีความเข้มแข็ง สามารถพึ่งพาตนเองได้และมีคุณภาพชีวิตที่ดีขึ้นอย่างยั่งยืน

**3. วัตถุประสงค์**

3.1 เพื่อสนองงานโครงการอันเนื่องมาจากพระราชดำริ

3.2 เพื่อถ่ายทอดความรู้การเกษตรตามแนวเศรษฐกิจพอเพียง

3.3 เพื่อขยายผลองค์ความรู้ตามแนวพระราชดำริ และปรัชญาของเศรษฐกิจพอเพียง

**4. เป้าหมาย/สถานที่ดำเนินการ** พื้นที่โครงการตามพระราชประสงค์หุบกะพง อำเภอชะอำ จังหวัดเพชรบุรี เกษตรกรเป้าหมาย  
จำนวน 20 ราย

2

**5. กิจกรรม และวิธีการดำเนินงาน**

**5.1 กิจกรรมการถ่ายทอดความรู้เทคโนโลยีด้านการเกษตร หลักสูตรการเกษตรตามแนวเศรษฐกิจพอเพียง** เป้าหมายเกษตรกร จำนวน 20 ราย การถ่ายทอดเทคโนโลยีด้านการเกษตร หลักสูตรการเกษตร  
ตามแนวเศรษฐกิจพอเพียง ควรจะมีการถ่ายทอดเทคโนโลยีฯ ในหัวข้อ เช่น หลักปรัชญาของเศรษฐกิจพอเพียง  
แนวทางการทำการเกษตรตามหลักปรัชญาของเศรษฐกิจพอเพียง การประยุกต์ใช้ในชีวิตประจำวัน  
และการขยายผล และอื่น ๆ ตามสมควร ฯลฯ

**5.2 กิจกรรมแปลงเรียนรู้เพื่อเป็นต้นแบบสำหรับการเรียนรู้แบบมีส่วนร่วมและฝึกปฏิบัติ** จำนวน 10 ไร่ เป็นการสนับสนุนปัจจัยการผลิตให้กับเกษตรกร เพื่อจัดทำแปลงเกษตรผสมผสานให้เกิดเป็นจุดเรียนรู้ และจัดทำแปลงเรียนรู้เพื่อเป็นต้นแบบสำหรับการเรียนรู้แบบมีส่วนร่วมและฝึกปฏิบัติตามชนิดพืชที่ดำเนินการ

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอน** | **แผนปฏิบัติงาน** | | | | | | | | | | | |
| ปี 2564 | | | ปี 2565 | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. การถ่ายทอดความรู้เทคโนโลยีด้านการเกษตร หลักสูตรการเกษตรตามแนวเศรษฐกิจพอเพียง |  |  |  |  |  |  |  |  |  |  |  |  |
| 2. แปลงเรียนรู้เพื่อเป็นต้นแบบสำหรับการเรียนรู้แบบมีส่วนร่วมและฝึกปฏิบัติ |  |  |  |  |  |  |  |  |  |  |  |  |
| 3. สรุปผลการดำเนินงาน |  |  |  |  |  |  |  |  |  |  |  |  |

**7. ระยะเวลา**

ดำเนินการระหว่างเดือนตุลาคม 2564 - เดือนกันยายน 2565

**8. ผลผลิต ผลลัพธ์ ตัวชี้วัด**

8.1 ผลผลิต (Output)

8.1.1 เกษตรกรได้รับการส่งเสริมและพัฒนาอาชีพการเกษตร พร้อมน้อมนำหลักปรัชญา  
ของเศรษฐกิจพอเพียง มาปรับใช้ในการทำการเกษตรและการดำเนินชีวิต

8.1.2 แปลงเรียนรู้ที่เป็นแหล่งเรียนรู้ให้กับเกษตรกรได้

8.2 ผลลัพธ์ (Outcome)

8.2.1 เกษตรกรมีความรู้ ความเข้าใจ หลักหลักปรัชญาของเศรษฐกิจพอเพียง และสามารถนำมาปรับใช้ในการทำการเกษตรและการดำเนินชีวิต

8.2.2 เกิดแปลงเรียนรู้ องค์ความรู้ต่าง ๆ สามารถขยายผลโครงการสู่ชุมชนได้

8.3 ตัวชี้วัด

8.3.1 เชิงปริมาณ

เกษตรกร จำนวน 20 ราย ได้รับการถ่ายทอดความรู้เทคโนโลยีด้านการเกษตร   
ในหลักสูตรการเกษตรตามแนวเศรษฐกิจพอเพียง

3

8.3.2 เชิงคุณภาพ

เกษตรกรเป้าหมายได้พัฒนาอาชีพด้านการเกษตร การแก้ไขปัญหาทางการเกษตร   
พร้อมน้อมนำหลักปรัชญาของเศรษฐกิจพอเพียงมาเป็นแนวทางการประกอบอาชีพทางการเกษตร  
และการดำเนินชีวิต สามารถพึ่งพาตนเองได้และมีคุณภาพชีวิตที่ดีขึ้น

**9. ผลที่คาดว่าจะได้รับ**

เกษตรกรได้เพิ่มพูนความรู้ ประสบการณ์ มีคุณภาพชีวิตที่ดีขึ้น สามารถพึ่งพาตนเองได้ตามแนวทางปรัชญาของเศรษฐกิจพอเพียง

**10. หน่วยงาน/ผู้รับผิดชอบ**

กลุ่มส่งเสริมและพัฒนาการผลิต สำนักงานเกษตรจังหวัดเพชรบุรี

นายสักรินทร์ เทียนทอง นักวิชาการส่งเสริมการเกษตรชำนาญการ

โทร. 0-3248-8053, 08-9892-6326

-----------------------------------------------------------