**คู่มือโครงการส่งเสริมการเกษตร ประจำปีงบประมาณ พ.ศ. 2565**

**โครงการอุทยานสิ่งแวดล้อมนานาชาติสิรินธร อำเภอชะอำ จังหวัดเพชรบุรี**

-----------------------------------------------------------

**1. ความสอดคล้อง**

1.1 ยุทธศาสตร์ชาติ 20 ปี ด้าน 4 การสร้างโอกาสและความเสมอภาคทางสังคม

1.2 แผนแม่บทภายใต้ยุทธศาสตร์ชาติ ประเด็น 15 พลังทางสังคม

- แผนแม่บทย่อย การเสริมสร้างทุนทางสังคม

1.3 แผนการปฏิรูปประเทศ ด้านเศรษฐกิจ

- ประเด็น ปฏิรูปประเทศความเท่าเทียมและการเติบโตอย่างมีส่วนร่วม

- ประเด็นปฏิรูปย่อย การขยายผลโครงการในพระราชดำริกว่า 4,000 โครงการทั่วประเทศ

**2. หลักการและเหตุผล**

สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พระราชทานพระราชดำริ เมื่อวันที่ ๑๔ สิงหาคม ๒๕๓๗ กับนายสุเมธ ตันติเวชกุล เลขาธิการ กปร. (ตำแหน่งในขณะนั้น)   
ณ พระราชนิเวศน์มฤคทายวัน ให้จัดหาพื้นที่ที่เหมาะสมเพื่อทดลองปลูกและฟื้นฟูสภาพป่าชายเลน   
เพื่อให้ระบบนิเวศป่าชายเลนกลับคืนสู่ธรรมชาติ จากนั้นได้เสด็จพระราชดำเนินไปทรงปลูกป่าชายเลนชนิดต่าง ๆ   
ที่คลองบางตราใหญ่และคลองบางตราน้อย

สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินมาทรงงานฟื้นฟูระบบนิเวศชายฝั่ง เมื่อวันที่ ๒๐ กรกฎาคม ๒๕๔๔ และนายปิยสวัสดิ์ อัมระนันท์ เลขาธิการสำนักงานคณะกรรมการนโยบายพลังงานแห่งชาติ (ตำแหน่งในขณะนั้น) ได้กราบบังคมทูลเกี่ยวกับ  
การดำเนินการจัดทำโครงการศูนย์พลังงาน โดยได้รับงบประมาณจากกองทุนเพื่อส่งเสริมการอนุรักษ์พลังงาน ก่อสร้างศูนย์พลังงานเพื่อสิ่งแวดล้อม เพื่อส่งเสริมด้านการวิจัยและพัฒนาความรู้ด้านการอนุรักษ์พลังงาน  
และพลังงานทดแทน รวมถึงการเผยแพร่ความรู้ในรูปแบบการจัดค่ายฝึกอบรม การจัดนิทรรศการ การสาธิต และห้องสมุดพลังงาน และเสด็จพระราชดำเนินมาทรงเปิดอุทยานสิ่งแวดล้อมนานาชาติสิรินธร อย่างเป็นทางการเมื่อวันที่ ๑๙ กรกฎาคม ๒๕๕๑

กรมส่งเสริมการเกษตรเป็นหน่วยงานหนึ่งที่ร่วมสนองการดำเนินงานโครงการอุทยานสิ่งแวดล้อมนานาชาติสิรินธร โดยมุ่งเน้นในการส่งเสริมและพัฒนาอาชีพด้านการเกษตร พร้อมน้อมนำหลักปรัชญา  
ของเศรษฐกิจพอเพียงมาเป็นแนวทางการประกอบอาชีพทางการเกษตรและการดำเนินชีวิตของเกษตรกร   
ในพื้นที่โครงการฯ พร้อมทั้งให้สามารถพึ่งพาตนเองได้และมีคุณภาพชีวิตที่ดีขึ้นอย่างยั่งยืน

**3. วัตถุประสงค์**

3.1 เพื่อสนองงานโครงการพระราชดำริในพื้นที่ที่มีพระราชดำริ

3.2 เพื่อให้เกษตรกรเป้าหมายได้รับความรู้หลักวิชาการการจัดการศัตรูพืชแบบผสมผสาน

**4. เป้าหมาย/สถานที่ดำเนินการ** สถานที่ดำเนินการ ณ โครงการอุทยานสิ่งแวดล้อมนานาชาติสิรินธร อำเภอชะอำ จังหวัดเพชรบุรี เกษตรกรเป้าหมาย จำนวน 60 ราย

**5. กิจกรรม และวิธีการดำเนินงาน**

**5.1 กิจกรรมการถ่ายทอดความรู้เทคโนโลยีด้านการเกษตร หลักสูตรการจัดการศัตรูพืช  
แบบผสมผสานในไร่นา** เกษตรกรเป้าหมาย จำนวน 60 ราย สำนักงานเกษตรจังหวัดดำเนินการถ่ายทอดความรู้เทคโนโลยีด้านการเกษตรหลักสูตรการจัดการศัตรูพืชแบบผสมผสานในไร่นา

2

**วิธีการดำเนินงาน**

1. คัดเลือกเกษตรกรในพื้นที่เป้าหมายของโครงการ จำนวน 60 ราย

2. จัดเก็บข้อมูลเบื้องต้นของเกษตรกรที่เข้าร่วมโครงการ สำหรับวัดผลสำเร็จหลังจาก  
การเข้าร่วมโครงการ เช่น กิจกรรมการเกษตร รายได้จากการเกษตร ผลผลิตทางการเกษตร และอื่น ๆ

3. ถ่ายทอดความรู้เทคโนโลยีด้านการเกษตรหลักสูตรการจัดการศัตรูพืชแบบผสมผสานในไร่นา

4. ติดตามผลการนำความรู้ที่ได้รับไปใช้ประโยชน์

หมายเหตุ : 1. ให้ดำเนินงานกิจกรรมต่าง ๆ ในลักษณะปกติก่อน

2. หากได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (Covid – 19) ไม่สามารถดำเนินการให้เป็นในลักษณะปกติได้ การดำเนินงานในกิจกรรมการฝึกอบรม  
และการถ่ายทอดความรู้ การประชุม การทัศนศึกษา การศึกษาดูงาน และการติดตามงาน ให้ปรับเปลี่ยนรูปแบบการดำเนินงานผ่านระบบสื่ออิเล็กทรอนิกส์ (ออนไลน์) โซเชียลมีเดีย หรือจัดทำเอกสารวิชาการ  
ให้ความรู้ หรือให้การสนับสนุนปัจจัยการผลิตแก่บุคคลเป้าหมายได้ โดยดำเนินการให้บรรลุผล  
ตามวัตถุประสงค์ของโครงการและเกิดประโยชน์สูงสุดต่อเกษตรกรหรือกลุ่มเป้าหมาย และให้ปฏิบัติตามระเบียบของทางราชการ

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอน** | **แผนปฏิบัติงาน** | | | | | | | | | | | |
| ปี 2564 | | | ปี 2565 | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. ถ่ายทอดความรู้เทคโนโลยีด้านการเกษตร หลักสูตรการจัดการศัตรูพืชแบบผสมผสานในไร่นา |  |  |  |  |  |  |  |  |  |  |  |  |
| 2. สรุปผลการดำเนินงานโครงการฯ |  |  |  |  |  |  |  |  |  |  |  |  |

**7. ระยะเวลา**

ดำเนินการระหว่างเดือนตุลาคม 2564 - เดือนกันยายน 2565

**8. ผลผลิต ผลลัพธ์ ตัวชี้วัด**

8.1 ผลผลิต (Output)

8.1.1 เกษตรกรได้รับการถ่ายทอดความรู้เทคโนโลยีด้านการเกษตร หลักสูตรเทคนิคการจัดการศัตรูพืชแบบผสมผสานในไร่นา

8.2 ผลลัพธ์ (Outcome)

8.2.1 เกษตรกรที่ผ่านการอบรมนำความรู้ที่ได้ไปใช้ประโยชน์ได้จริง พร้อมน้อมนำหลักปรัชญาของเศรษฐกิจพอเพียง มาปรับใช้ในการทำการเกษตรและการดำเนินชีวิต

8.3 ตัวชี้วัด

8.3.1 เชิงปริมาณ

เกษตรกรผู้เข้าร่วมโครงการ จำนวน 60 ราย ได้รับความรู้ในการจัดการศัตรูพืช  
แบบผสมผสานในไร่นา

3

8.3.2 เชิงคุณภาพ

เกษตรกรที่เข้าร่วมโครงการได้พัฒนาอาชีพด้านการเกษตร พร้อมน้อมนำหลักปรัชญา  
ของเศรษฐกิจพอเพียงมาเป็นแนวทางการประกอบอาชีพทางการเกษตรและการดำเนินชีวิต

**9. ผลที่คาดว่าจะได้รับ**

เกษตรกรได้เพิ่มพูนความรู้ ประสบการณ์ มีคุณภาพชีวิตที่ดีขึ้น สามารถพึ่งพาตนเองได้ตามแนวทางปรัชญาของเศรษฐกิจพอเพียง

**10. หน่วยงาน/ผู้รับผิดชอบ**

กลุ่มส่งเสริมและพัฒนาการผลิต สำนักงานเกษตรจังหวัดเพชรบุรี

นายสักรินทร์ เทียนทอง นักวิชาการส่งเสริมการเกษตรชำนาญการ

โทร. 0-3248-8053, 08-9892-6326

-----------------------------------------------------------