**คู่มือโครงการส่งเสริมการเกษตร ประจำปีงบประมาณ พ.ศ. 2565**

**โครงการ…ส่งเสริมการท่องเที่ยวชุมชน…..**

**กิจกรรม ส่งเสริมและพัฒนาการท่องเที่ยวเชิงเกษตร**

**1. ความเชื่อมโยง**

1.1 ยุทธศาสตร์ชาติ 20 ปี ด้านการสร้างความสามารถในการแข่งขัน : สร้างความหลากหลายด้านการท่องเที่ยว

1.2 แผนแม่บทประเด็นที่ 5 การท่องเที่ยว ด้านท่องเที่ยวเชิงสร้างสรรค์และวัฒนธรรม

1.3 แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ 3 การสร้างความเข้มแข็งทาง

เศรษฐกิจและแข่งขันได้อย่างยั่งยืน 3.2 การเสริมสร้างและพัฒนาขีดความสามารถในการแข่งขันของภาคการผลิตและบริการ 3.2.3 การพัฒนาภาคบริการและการท่องเที่ยว 2) พัฒนาอุตสาหกรรมท่องเที่ยวเชิงบูรณาการ 2.1) ส่งเสริมการสร้างรายได้จากการท่องเที่ยว

1.4 แผนการปฏิรูปประเทศ ด้านเศรษฐกิจ

1.5 นโยบายรัฐบาล ด้านที่ 5 การพัฒนาเศรษฐกิจและการกระจายความสามารถในการแข่งขันของไทย

1.6 นโยบายเร่งด่วน ด้านที่ 3 : มาตรการเศรษฐกิจเพื่อรองรับความผันผวนของเศรษฐกิจโลก

**2. หลักการและเหตุผล**

ตามยุทธศาสตร์ชาติ พ.ศ. 2561 – 2580 ที่มีเป้าหมายในการพัฒนาประเทศ คือ“ประเทศชาติมั่นคง ประชาชนมีความสุข เศรษฐกิจพัฒนาอย่างต่อเนื่อง สังคมเป็นธรรม ฐานทรัพยากรธรรมชาติยั่งยืน” มุ่งเน้นให้ประเทศไทยเป็นมหาอำนาจทางการเกษตร ด้วยการเพิ่มศักยภาพของผู้ประกอบการ พัฒนาคนรุ่นใหม่ และรูปแบบธุรกิจในการเป็นแม่เหล็กการท่องเที่ยวระดับโลกที่ดึงดูดนักท่องเที่ยวทุกระดับ โดยเฉพาะการสร้างความหลากหลายด้านการท่องเที่ยว การส่งเสริมการท่องเที่ยวเชิงเกษตรถือเป็นส่วนหนึ่งในแนวทางการพัฒนาประเทศที่มีการดำเนินงานส่งเสริมและพัฒนาพื้นที่เกษตรกรรมให้เป็นแหล่งท่องเที่ยวเชิงเกษตรที่มีความพร้อมในการรองรับนักท่องเที่ยว มีกิจกรรมด้านการเกษตรที่พัฒนาให้เป็นกิจกรรมด้านการท่องเที่ยวที่มีความโดดเด่นเป็นเอกลักษณ์ เป็นศูนย์กลางการเชื่อมโยงวิถีชีวิต วัฒนธรรม ภูมิปัญญา และสินค้าของชุมชน เป็นการขยายโอกาสทางการค้าและการลงทุน ควบคู่ไปกับการยกระดับรายได้และการกินดีอยู่ดี เกิดการสร้างงาน สร้างรายได้ และลดความเหลื่อมล้ำของชุมชน

ปัจจุบันกรมส่งเสริมการเกษตรได้ดำเนินการพัฒนาแหล่งท่องเที่ยวเชิงเกษตรโดยการพัฒนาแหล่งท่องเที่ยวให้มีศักยภาพและมีความพร้อมในการรองรับนักท่องเที่ยว เน้นการมีส่วนร่วมของวิสาหกิจชุมชนและกลุ่มเกษตรกรในพื้นที่เมืองสร้างสรรค์ เมืองรองตามยุทธศาสตร์ และ cluster การท่องเที่ยว จากการดำเนินงานที่ผ่านมาพบว่าแหล่งท่องเที่ยวเชิงเกษตรที่เข้าร่วมโครงการได้รับการส่งเสริมและพัฒนากิจกรรมด้านการท่องเที่ยว มีการเชื่อมโยงเส้นทางการท่องเที่ยวในพื้นที่ และมีการสร้างเครือข่ายกับชุมชน รวมถึงการส่งเสริมด้านการตลาดและประชาสัมพันธ์อย่างต่อเนื่อง ได้รับความสนใจจากนักท่องเที่ยวและมีการสร้างงานสร้างรายได้ให้กับชุมชนเป็นอย่างมาก โดยในปี 2562 หลังจากเข้าร่วมโครงการวิสาหกิจชุมชนมีจำนวนนักท่องเที่ยวเพิ่มขึ้นโดยเปรียบเทียบจากก่อนเข้าร่วมโครงการคิดเป็นร้อยละ 73.24 และมีรายได้เพิ่มขึ้นโดยเปรียบเทียบจากก่อนเข้าร่วมโครงการ จำนวน 1.87 ล้านบาท ร้อยละ 64.77 (รายได้ก่อนเข้าร่วมโครงการ 2,881,770 บาท หลังเข้าร่วมโครงการ 4,748,443 บาท) และในปี 2563 มีจำนวนนักท่องเที่ยวเพิ่มขึ้นโดยเปรียบเทียบจากก่อนเข้าร่วมโครงการคิดเป็นร้อยละ 37.89 และมีรายได้เพิ่มขึ้น 8.2 ล้านบาท คิดเป็นร้อยละ 18.06(รายได้ก่อนเข้าร่วมโครงการ 45,629,084บาท หลังเข้าร่วมโครงการ 53,868,493 บาท) ตามลำดับ

การดำเนินงานในปีงบประมาณ 2565 ภายใต้การส่งเสริมไทยเที่ยวไทย และอยู่ในช่วงการแพร่ระบาดของไวรัสโคโรนา 2019 (COVID-19) กรมส่งเสริมการเกษตรได้ให้ความสำคัญในการบริหารจัดการแหล่งท่องเที่ยวเชิงเกษตรที่ได้มาตรฐานมีความปลอดภัย และเป็นมิตรกับสิ่งแวดล้อม พร้อมทั้งสร้างสรรค์กิจกรรมใหม่ๆ เพิ่มความหลากหลายแก่นักท่องเที่ยว โดยมุ่งเน้นการบูรณาการการส่งเสริมการท่องเที่ยวร่วมกับวิสาหกิจชุมชน กลุ่มเกษตรกร และหน่วยงานภาคี เพื่อให้มีการพัฒนาอย่างต่อเนื่อง ครบวงจร ด้วยการเพิ่มทักษะเสริมสร้างศักยภาพผู้ประกอบการและบุคคลากรด้านการบริหารจัดการแหล่งท่องเที่ยวเชิงเกษตรอย่างมีประสิทธิภาพ ยกระดับให้ได้มาตรฐานและมีความปลอดภัยตามวิถีชีวิตใหม่ (New normal) สนับสนุนการพัฒนากิจกรรมและบริการรูปแบบใหม่ๆ ส่งเสริมการสร้างเครือข่ายด้านการท่องเที่ยวและชุมชน รวมถึง การส่งเสริมการจัดการสินค้าภาคการเกษตรในพื้นที่โดยใช้ลักษณะบ่งชี้ทางภูมิศาสตร์ (GI) มาเพิ่มมูลค่าเพื่อต่อยอดไปสู่การพัฒนาสินค้าในแหล่งท่องเที่ยวเชิงเกษตรอย่างสร้างสรรค์ การจัดกิจกรรมเพื่อส่งเสริมการตลาด การประชาสัมพันธ์ และการพัฒนาระบบฐานข้อมูล เพื่อให้วิสาหกิจชุมชน กลุ่มเกษตรกรและภาคการท่องเที่ยวเชื่อมต่อกันได้อย่างลงตัว เกิดการสร้างมูลค่าเพิ่มให้สินค้าเกษตร สินค้าชุมชน และการบริการท่องเที่ยว สร้างงานสร้างรายได้ กระจายรายได้สู่ชุมชน ซึ่งเป็นการกระตุ้นเศรษฐกิจระดับฐานราก นำไปสู่การพึ่งพาตนเองและต่อยอดไปสู่ระดับธุรกิจการท่องเที่ยวได้

**3.วัตถุประสงค์**

เพื่อส่งเสริมและพัฒนาแหล่งท่องเที่ยวเชิงเกษตรหรือแหล่งท่องเที่ยวชุมชนให้มีศักยภาพ ในการรองรับนักท่องเที่ยวตามวิถีชีวิตใหม่ (New Normal)

**4. เป้าหมายสถานที่ดำเนินการ**

วิสาหกิจชุมชน/กลุ่มเกษตรกรที่ประกอบกิจการด้านการท่องเที่ยวเชิงเกษตร/ท่องเที่ยวชุมชน จำนวน 1 วิสาหกิจชุมชน/กลุ่มเกษตรกร ในพื้นที่จังหวัดเพชรบุรี

**5. กิจกรรม และวิธีการดำเนินงาน**

**กิจกรรมส่งเสริมและพัฒนาการท่องเที่ยวเชิงเกษตร**

5.1 พัฒนาศักยภาพเกษตรกรด้านการบริหารจัดการท่องเที่ยวเชิงเกษตรให้ได้มาตรฐานมีความปลอดภัยและเป็นมิตรกับสิ่งแวดล้อม

สำนักงานเกษตรจังหวัดและสำนักงานเกษตรอำเภอคัดเลือกวิสาหกิจชุมชน/สถาบันเกษตรกร

ที่ทำกิจกรรมด้านท่องเที่ยวเชิงเกษตร ดำเนินการพัฒนาศักยภาพสมาชิกวิสาหกิจชุมชนในการบริหารจัดการแหล่งท่องเที่ยวเชิงเกษตรให้ได้มาตรฐานมีความปลอดภัยและเป็นมิตรกับสิ่งแวดล้อมประกอบด้วย

* ด้านการพัฒนาศักยภาพบุคลากรด้านการท่องเที่ยว
* ด้านการบริหารจัดการการท่องเที่ยวให้ได้มาตรฐานและมีความปลอดภัย/การบริหารจัดการ

ข้อมูล, องค์ความรู้

* ด้านการผลิตสินค้าและบริการแก่นักท่องเที่ยว/การส่งเสริมการตลาด
* ด้านการอนุรักษ์ทรัพยากรธรรมชาติและสิ่งแวดล้อม
* ส่งเสริมให้เกิดการเชื่อมโยงแหล่งท่องเที่ยวเชิงเกษตรไปยังแหล่งท่องเที่ยวอื่นๆ
  1. สนับสนุนการดำเนินงานตามแผนพัฒนาแหล่งท่องเที่ยวเชิงเกษตร
* พัฒนาจุดเรียนรู้แหล่งท่องเที่ยวเชิงเกษตรให้มีความโดดเด่น จัดทำสื่อประชาสัมพันธ์เพื่อสร้าง

การรับรู้เกี่ยวกับแหล่งท่องเที่ยวและตกแต่งภูมิทัศน์ให้สวยงาม มีความปลอดภัยถูกสุขอนามัยเพื่อพร้อมรองรับและให้บริการนักท่องเที่ยวตามวิถีชีวิตใหม่ (New Normal)

* สำนักงานเกษตรจังหวัดร่วมกับสำนักงานเกษตรอำเภอ และวิสาหกิจชุมชนวิเคราะห์ศักยภาพ

แหล่งท่องเที่ยวเชิงเกษตรและจัดทำข้อมูลแผนความต้องการพัฒนาแหล่งท่องเที่ยวเชิงเกษตรที่จะดำเนินการ และส่งให้กรมส่งเสริมการเกษตร **(งบดำเนินงาน)**

* สำนักงานเกษตรจังหวัดร่วมกับสำนักงานเกษตรอำเภอ และวิสาหกิจชุมชนดำเนินการตามแผนพัฒนา

พื้นที่แหล่งท่องเที่ยวเชิงเกษตร ในกิจกรรมต่างๆ ให้มีศักยภาพในการบริการนักท่องเที่ยว

* 1. ยกระดับแหล่งท่องเที่ยวเชิงเกษตรให้ได้มาตรฐาน และมีความปลอดภัย
* สำนักงานเกษตรจังหวัดร่วมกับสำนักงานเกษตรอำเภอและหน่วยงานที่เกี่ยวข้อง ในการ

เตรียมความพร้อมให้กับแหล่งท่องเที่ยวเชิงเกษตร ในการส่งเสริมการยกระดับแหล่งท่องเที่ยวให้มีมาตรฐาน

ทั้งมาตรฐานด้านการท่องเที่ยวเชิงเกษตร โดยใช้ประเด็นใน **แบบประเมินมาตรฐานคุณภาพแหล่งท่องเที่ยว  
เชิงเกษตร (กรมการท่องเที่ยว)** และมาตรฐานด้านความปลอดภัยสำหรับการท่องเที่ยว เช่น มาตรฐานความปลอดภัยด้านสุขอนามัย (SHA) เป็นต้นเพื่อเป็นแนวทางในการพัฒนาให้เกิดแหล่งท่องเที่ยวเชิงเกษตรที่มีมาตรฐานคุณภาพเพิ่มมากขึ้น

* 1. การประกวดแหล่งท่องเที่ยวเชิงเกษตรดีเด่น

- สำนักงานเกษตรจังหวัดประชาสัมพันธ์โครงการฯ ให้กับ**วิสาหกิจชุมชน**ที่ประกอบการท่องเที่ยวเชิงเกษตรเข้าร่วมโครงการ พร้อมทั้งคัดเลือกแหล่งท่องเที่ยวเชิงเกษตรดีเด่นในระดับจังหวัดส่งให้กับสำนักงานส่งเสริมและพัฒนาการเกษตรที่ 1 – 6

- สำนักงานส่งเสริมและพัฒนาการเกษตรที่ 1 – 6 ดำเนินการประกวดคัดเลือกแหล่งท่องเที่ยวเชิงเกษตรดีเด่นระดับเขตและดำเนินการจัดส่งให้กรมส่งเสริมการเกษตรพิจารณา

- กรมส่งเสริมการเกษตรดำเนินการประกวดคัดเลือกแหล่งท่องเที่ยวเชิงเกษตรดีเด่นระดับประเทศ และดำเนินการมอบใบประกาศเกียรติคุณ หรือเงินรางวัลให้กับแหล่งท่องเที่ยวเชิงเกษตรของวิสาหกิจชุมชนที่ชนะการประกวด

**หมายเหตุ การดำเนินงานกิจกรรมต่างๆ หากไม่สามารถดำเนินการได้ตามสถานการณ์ปกติให้สามารถปรับ**

**รูปแบบการทำงานได้ตามแนวทางแบบ New normal**

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| กิจกรรม/ขั้นตอน | แผนปฏิบัติงาน | | | | | | | | | | | |
| ปี 2564 | | | ปี 2565 | | | | | | | | |
| ต.ค.64 | พ.ย.64 | ธ.ค.64 | ม.ค.65 | ก.พ.65 | มี.ค.65 | เม.ย.65 | พ.ค.65 | มิ.ย.65 | ก.ค.65 | ส.ค.65 | ก.ย.65 |
| **กิจกรรมส่งเสริมและพัฒนาการท่องเที่ยวเชิงเกษตร** | | | | | | | | | | | | |
| 1. พัฒนาศักยภาพเกษตรกรด้านการบริหารจัดการท่องเที่ยวเชิงเกษตรให้ได้มาตรฐานและความ  ปลอดภัย |  |  |  |  |  |  |  |  |  |  |  |  |
| 2. สนับสนุนการดำเนินงานตามแผนพัฒนาแหล่งท่องเที่ยวเชิงเกษตร |  |  |  |  |  |  |  |  |  |  |  |  |
| 3. ยกระดับแหล่งท่องเที่ยวเชิงเกษตรให้ได้มาตรฐาน และมีความปลอดภัย |  |  |  |  |  |  |  |  |  |  |  |  |
| 4. การประกวดแหล่งท่องเที่ยวเชิงเกษตรดีเด่น |  |  |  |  |  |  |  |  |  |  |  |  |

**7. ระยะเวลา** ตุลาคม 2564 - กันยายน 2565

**8. ผลผลิต ผลลัพธ์**

ผลผลิต (Output)

แหล่งท่องเที่ยวเชิงเกษตรของวิสาหกิจชุมชนหรือกลุ่มเกษตรกรได้รับการพัฒนาศักยภาพและการบริการ พร้อมรองรับนักท่องเที่ยว จำนวน 1 แห่ง

ผลลัพธ์ (Outcome)

วิสาหกิจชุมชนท่องเที่ยวเชิงเกษตรมีศักยภาพในการรองรับนักท่องเที่ยวได้ตามวิถีชีวิตใหม่ (New Normal)

**9. ผลที่คาดว่าจะได้รับ**

เกิดการสร้างงานสร้างรายได้จากการให้บริการท่องเที่ยวเชิงเกษตรให้กับเกษตรกรและชุมชนในพื้นที่

**10. หน่วยงาน/ผู้รับผิดชอบ**

กลุ่มส่งเสริมและพัฒนาเกษตรกร สำนักงานเกษตรจังหวัดเพชรบุรี

1. นางพรรณวดี ทองแดง

ตำแหน่ง หัวหน้ากลุ่มส่งเสริมและพัฒนาเกษตรกร

2. นางสาวพจนารถ หินอ่อน

ตำแหน่ง นักวิชาการส่งเสริมการเกษตรชำนาญการ

เบอร์โทรศัพท์ 0-3241-9401 โทรสาร 0-3248-8056

Email : [phetchaburi02@doae.go.th](mailto:phetchaburi02@doae.go.th)

-----------------------------------------------------------