**คู่มือโครงการส่งเสริมการเกษตร ประจำปีงบประมาณ พ.ศ. 2565**

**โครงการส่งเสริมการผลิตสินค้าเกษตรอินทรีย์**

**กิจกรรมพัฒนาการผลิตเกษตรอินทรีย์**

**1. ความสอดคล้อง**

1.1 ยุทธศาสตร์ชาติ ด้านการสร้างความสามารถในการแข่งขัน

1.2 แผ่นแม่บทภายใต้ยุทธศาสตร์ชาติ ประเด็น การเกษตร

- แผนแม่บทย่อย เกษตรชีวภาพ

1.3 แผนปฏิรูประเทศ -

1.4 แผนงานยุทธศาสตร์การเกษตรสร้างมูลค่า

**2. หลักการและเหตุผล**

เกษตรอินทรีย์เป็นนโยบายสำคัญของรัฐบาล และกระทรวงเกษตรและสหกรณ์ ที่ต้องเร่งขับเคลื่อนการดำเนินงานให้เกิดเป็นรูปธรรมมากยิ่งขึ้น เพื่อปรับทิศทางการผลิตของภาคเกษตรให้สอดรับกับสถานการณ์โลกปัจจุบันประชากรโลกได้ตระหนักถึงความสำคัญของความปลอดภัยด้านอาหาร กระบวนการผลิตที่เป็นมิตร  
ต่อสิ่งแวดล้อม และสวัสดิภาพของผู้ผลิต การผลิตตามแนวทางเกษตรอินทรีย์เป็นทางเลือกหนึ่งของเกษตรกรในการผลิตสินค้าเกษตรด้วยหลักธรรมชาติ หลีกเลี่ยงการใช้ปัจจัยการผลิตจากการสังเคราะห์ ไม่ใช้สารเคมี ปุ๋ยเคมี ฮอร์โมนสังเคราะห์ และไม่ใช้พืชที่มีการดัดแปรพันธุกรรม (GMOs) มีการจัดการผลผลิต และแปรรูปเพื่อรักษาสภาพและคุณภาพเกษตรอินทรีย์ในทุกขั้นตอน ในปัจจุบันตลาดมีความต้องการสินค้าเกษตรอินทรีย์มากขึ้น เกิดกระแสความตื่นตัวในการดูแลสุขภาพเพื่อหลีกเลี่ยงโรคภัยไข้เจ็บต่างๆ โดยหันมาบริโภคสินค้า  
ที่ปลอดภัยไม่มีสารเคมีปนเปื้อน ส่งผลให้สินค้าเกษตรอินทรีย์ไม่เพียงพอ ต่อความต้องการบริโภคสินค้าเกษตรอินทรีย์ การขยายพื้นที่การผลิต การเพิ่มจำนวนเกษตรกร เป็นไปได้ช้า เนื่องจากเกษตรกรส่วนใหญ่มีความเคยชิน  
กับการผลิตสินค้าเกษตรแบบใช้สารเคมี และปุ๋ยเคมีทั่วไป ดังนั้นแนวทางที่จะแก้ไขปัญหาดังกล่าว และจะนำพาเกษตรกรไปสู่การพัฒนาที่ยั่งยืน ควรมีการส่งเสริมการผลิตในระบบเกษตรอินทรีย์ให้มีประสิทธิภาพตามแนวทางหลักปรัชญาของเศรษฐกิจพอเพียง อันจะนำไปสู่การเปลี่ยนแปลงที่ยั่งยืน

กรมส่งเสริมการเกษตรเป็นหน่วยงานที่มีภารกิจหลักในการส่งเสริมและพัฒนาเกษตรกรให้มีความรู้และทักษะในการผลิตสินค้าเกษตรอินทรีย์ ให้มีคุณภาพ ปลอดภัยและได้มาตรฐาน จะทำให้มีอาหาร  
ที่ปลอดภัยต่อผู้บริโภค ดูแลสุขภาพของเกษตรกรผู้ผลิต รักษาสิ่งแวดล้อม จึงได้จัดทำโครงการส่งเสริมการผลิตสินค้าเกษตรอินทรีย์ขึ้น เพื่อพัฒนาเจ้าหน้าที่ส่งเสริมการเกษตรให้มีความรู้ด้านเกษตรอินทรีย์ในเชิงลึกเพื่อเป็นวิทยากรหลักในการถ่ายทอดความรู้แก่เกษตรกรได้อย่างถูกต้อง มีการอบรมให้ความรู้แก่เกษตรกรเข้าสู่ระยะปรับเปลี่ยนและเข้าสู่การรับรองตามระบบมาตรฐานเกษตรอินทรีย์ โดยเน้นในพื้นที่มีการบูรณาการบริหารจัดการสินค้าเกษตรในแปลงใหญ่ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.), YoungSmart Farmer, Smart Farmer และเกษตรกรที่มีความต้องการผลิตสินค้าเกษตรอินทรีย์ ในพื้นที่ 77 จังหวัดทั่วประเทศ เพื่อขับเคลื่อนเกษตรอินทรีย์แบบบูรณาการของกระทรวงเกษตรและสหกรณ์ ซึ่งจะส่งผลให้เกษตรกรในพื้นที่เป้าหมายมีการน้อมนำหลักปรัชญาของเศรษฐกิจพอเพียง มาประยุกต์ใช้ในการผลิตเกษตรอินทรีย์ ให้สอดคล้องกับบริบทของชุมชนสามารถพึ่งพาตนเองได้ มีภูมิคุ้มกัน เกิดความเข้มแข็ง ต้นทุนการผลิตลดลง มีแหล่งเรียนรู้ด้านเกษตรอินทรีย์ สินค้ามีคุณภาพตามมาตรฐานเกษตรอินทรีย์ มีตลาดและช่องทาง  
ในการจำหน่ายผลผลิตมากขึ้น เกษตรกรมีรายได้เพิ่มขึ้น มีความมั่นคงในอาชีพ และสามารถบริหารจัดการทรัพยากรทางการเกษตรอย่างสมดุลและยั่งยืน

**3.วัตถุประสงค์**

3.1 พัฒนาเกษตรกรให้มีความรู้ด้านการผลิตและกระบวนการจัดการสินค้าเกษตรอินทรีย์

บนพื้นฐานตามหลักปรัชญาของเศรษฐกิจพอเพียง ตั้งแต่ต้นน้ำจนถึงปลายน้ำ

3.2 เกษตรกรเข้าสู่ระบบมาตรฐานเกษตรอินทรีย์เพิ่มมากขึ้น และสามารถบริหารจัดการทรัพยากร

ทางการเกษตรอย่างสมดุลและยั่งยืน

**4. เป้าหมาย/สถานที่ดำเนินการ**

เกษตรกรผู้ผลิตพืชอาหาร (ยกเว้นข้าว) จำนวน 32 ราย ในพื้นที่จังหวัดเพชรบุรี

4.1 เกษตรกรที่มีความต้องการผลิตสินค้าเกษตรอินทรีย์ในพื้นที่แปลงใหญ่/ศพก.

4.2 Young Smart Farmer, Smart Farmer ที่มีความต้องการผลิตสินค้าเกษตรอินทรีย์

4.3 เกษตรกรทั่วไป ที่มีความต้องการผลิตสินค้าเกษตรอินทรีย์

**5. กิจกรรม และวิธีการดำเนินงาน**

**5.1 อบรมเจ้าหน้าที่ส่งเสริมเกษตรอินทรีย์ จำนวน 200 คน** โดยสำนักงานส่งเสริมและพัฒนาการเกษตร  
ที่ 1 - 6 ดำเนินการจัดทำแผนปฏิบัติงานในระบบ E-project กรมส่งเสริมการเกษตร ดำเนินการให้สอดคล้องกับแผนปฏิบัติการของโครงการ แล้วดำเนินการจัดอบรมเจ้าหน้าที่รายละเอียดตามหลักสูตร “การพัฒนาเจ้าหน้าที่เพื่อเพิ่มประสิทธิภาพการส่งเสริมเกษตรอินทรีย์” ที่แนบ(จำนวน 1 ครั้ง ครั้งละ 2 วัน) โดยเจ้าหน้าที่  
เป้าหมาย ประกอบด้วย ระดับจังหวัด ระดับอำเภอ ที่เป็นผู้รับผิดชอบการดำเนินงานโครงการส่งเสริมการผลิตสินค้าเกษตรอินทรีย์กิจกรรมพัฒนาการผลิตเกษตรอินทรีย์ ปีงบประมาณ พ.ศ. 2565 หรือเป็นเจ้าหน้าที่นักวิชาการส่งเสริมการเกษตรระดับตำบลที่ยังไม่เคยเข้ารับการอบรมพัฒนาความรู้ตามมาตรฐานเกษตรอินทรีย์ เพื่อให้มีความรู้ความเข้าใจในการปฏิบัติหน้าที่เป็นที่ปรึกษาเกษตรกรและสามารถถ่ายทอดความรู้ตามมาตรฐานเกษตรอินทรีย์ ให้กับเกษตรกรเข้าใจได้อย่างมีประสิทธิภาพทั้งนี้ หน่วยงานผู้ปฏิบัติสามารถดำเนินการถ่ายทอดความรู้แบบออนไลน์ผ่าน ZOOM Google Meet หรือโปรแกรมอื่น ๆ ถ่ายทอดสดเพื่อให้เห็นสภาพพื้นที่จริงในการเรียนรู้/ดูงาน แบ่งกลุ่มเป้าหมายให้น้อยลงเป็นกลุ่มย่อย โดยสามารถปรับเปลี่ยนได้ตามความเหมาะสมของแต่ละพื้นที่

การรายงานผล เมื่อดำเนินการเสร็จสิ้นตามแผนปฏิบัติงานกิจกรรม/โครงการแล้วให้หน่วยงานผู้ปฏิบัติรายงานผลการปฏิบัติงานและผลการใช้จ่ายงบประมาณในระบบ E-projectกรมส่งเสริมการเกษตรทันที พร้อมจัดทำรายชื่อเจ้าหน้าที่ตามแบบฟอร์มรายชื่อเจ้าหน้าที่ผู้เข้ารับการอบรมโครงการส่งเสริมการผลิตสินค้าเกษตรอินทรีย์ ปี 2565และจัดทำสรุปรายงานผลเสนอหัวหน้าส่วนราชการทราบตามระเบียบต่อไป

**5.2 อบรมเกษตรกรเข้าสู่มาตรฐานเกษตรอินทรีย์ (รายใหม่) จำนวน 17 ราย** โดยสำนักงานเกษตรจังหวัด/สำนักงานเกษตรอำเภอ ดำเนินการจัดทำแผนปฏิบัติงานในระบบ E-project กรมส่งเสริมการเกษตร ดำเนินการให้สอดคล้องกับแผนปฏิบัติการของโครงการ แล้วดำเนินการจัดอบรมพัฒนาเกษตรกรเป้าหมาย จำนวน 1 ครั้งเพื่อปรับเปลี่ยนพฤติกรรมให้เกษตรกรเห็นความสำคัญของการผลิตสินค้าเกษตรอินทรีย์ รายละเอียดตามหลักสูตร “การพัฒนาเกษตรกรเข้าสู่มาตรฐานเกษตรอินทรีย์” และตารางเป้าหมายโครงการส่งเสริมการผลิตสินค้าเกษตรอินทรีย์ ปี 2565 ที่แนบ ทั้งนี้ หน่วยงานผู้ปฏิบัติสามารถดำเนินการถ่ายทอดความรู้แบบออนไลน์ผ่าน ZOOM Google Meet หรือโปรแกรมอื่น ๆ หรือแบ่งกลุ่มเป้าหมาย  
ให้น้อยลงเป็นกลุ่มย่อย โดยสามารถปรับเปลี่ยนได้ตามความเหมาะสมของแต่ละพื้นที่

การรายงานผล เมื่อดำเนินการเสร็จสิ้นตามแผนปฏิบัติงานกิจกรรม/โครงการแล้วให้หน่วยงานผู้ปฏิบัติรายงานผลการปฏิบัติงานและผลการใช้จ่ายงบประมาณในระบบ E-projectกรมส่งเสริมการเกษตรทันที พร้อมจัดทำรายชื่อเกษตรกรตามแบบฟอร์มรายชื่อผู้เข้ารับการอบรมโครงการส่งเสริมการผลิตสินค้าเกษตรอินทรีย์ ปี 2565และจัดทำสรุปรายงานผลเสนอหัวหน้าส่วนราชการทราบตามระเบียบต่อไป

**5.3 อบรมเกษตรกรเข้าสู่มาตรฐานเกษตรอินทรีย์ และศึกษาดูงาน (รายเดิม ปี 2564) จำนวน 15 ราย**โดยสำนักงานเกษตรจังหวัด/สำนักงานเกษตรอำเภอ ดำเนินการจัดทำแผนปฏิบัติงานในระบบ E-project กรมส่งเสริม  
การเกษตร ดำเนินการให้สอดคล้องกับแผนปฏิบัติการของโครงการ แล้วดำเนินการจัดอบรมพัฒนาเกษตรกรเป้าหมายโดยเน้นหนักให้กับเกษตรกรที่ผ่านการอบรมเมื่อ ปี 2564 เพื่อผลักดันให้เกษตรกรได้รับการรับรองมาตรฐานเกษตรอินทรีย์และจัดการศึกษาดูงานในแหล่งที่ประสบความสำเร็จ เพื่อจูงใจให้เกษตรกรสามารถผลิตสินค้าเกษตรสู่มาตรฐานเกษตรอินทรีย์ได้ จำนวน1 ครั้ง รายละเอียดตามหลักสูตร “การพัฒนาเกษตรกรเข้าสู่มาตรฐานเกษตรอินทรีย์” และตารางเป้าหมายโครงการส่งเสริมการผลิตสินค้าเกษตรอินทรีย์ ปี 2565 ที่แนบ  
ทั้งนี้ หน่วยงานผู้ปฏิบัติสามารถดำเนินการถ่ายทอดความรู้แบบออนไลน์ผ่าน ZOOM Google Meet หรือโปรแกรมอื่น ๆ ถ่ายทอดสดเพื่อให้เห็นสภาพพื้นที่จริงในการเรียนรู้/ดูงาน แบ่งกลุ่มเป้าหมายให้น้อยลง  
เป็นกลุ่มย่อย โดยสามารถปรับเปลี่ยนได้ตามความเหมาะสมของแต่ละพื้นที่

การรายงานผล เมื่อดำเนินการเสร็จสิ้นตามแผนปฏิบัติงานกิจกรรม/โครงการแล้วให้หน่วยงานผู้ปฏิบัติรายงานผลการปฏิบัติงานและผลการใช้จ่ายงบประมาณในระบบ E-projectกรมส่งเสริมการเกษตรทันที พร้อมทั้งจัดทำรายชื่อเกษตรกรตามแบบฟอร์มรายชื่อผู้เข้ารับการอบรมโครงการส่งเสริมการผลิตสินค้าเกษตรอินทรีย์ ปี 2565และจัดทำสรุปรายงานผลเสนอหัวหน้าส่วนราชการทราบตามระเบียบต่อไป

**5.4 ติดตาม ให้คำปรึกษา และประเมินแปลงเบื้องต้น จำนวน 32 แปลง** โดยสำนักงานเกษตรจังหวัด/สำนักงานเกษตรอำเภอ ดำเนินการจัดทำแผนปฏิบัติงานในระบบ E-project กรมส่งเสริมการเกษตรดำเนินการให้สอดคล้องกับแผนปฏิบัติการของโครงการ แล้วจัดทำเอกสารที่เกี่ยวข้อง ทำการนัดหมายเกษตรกรเป้าหมายครบทุกราย ซึ่งเกษตรกรเป็นเป้าหมายเดียวกับกิจกรรมที่ 5.2 และ 5.3 **รวม 2 ครั้ง**

ได้แก่ การติดตามให้คำปรึกษาแนะนำเกษตรกรตามฤดูกาลผลิตพืชในแต่ละชนิดอย่างต่อเนื่อง และเน้นหนักในประเด็นที่เกษตรกรยังต้องปรับปรุงแก้ไขให้เป็นไปตามมาตรฐานการผลิตสินค้าเกษตรอินทรีย์ จำนวน 1 ครั้ง และตรวจประเมินแปลงเบื้องต้นให้กับเกษตรกรเป้าหมายของโครงการ จำนวน 1 ครั้ง ทั้งนี้ หน่วยงานผู้ปฏิบัติสามารถดำเนินการติดตาม ให้คำปรึกษาและประเมินแปลงเบื้องต้น โดยใช้โทรศัพท์ ไลน์ เพื่อติดตามสอบถาม และแก้ไขปัญหาเบื้องต้น และการตรวจประเมินแปลงเบื้องต้นแบบออนไลน์ โดยสามารถปรับเปลี่ยนได้ตามความเหมาะสมของแต่ละพื้นที่

การรายงานผล เมื่อดำเนินการเสร็จสิ้นตามแผนปฏิบัติงานกิจกรรม/โครงการแล้วให้หน่วยงานผู้ปฏิบัติรายงานผลการปฏิบัติงานและผลการใช้จ่ายงบประมาณในระบบ E-projectกรมส่งเสริมการเกษตรทันทีพร้อมทั้งจัดทำแบบสรุปผลการประเมินแปลงเบื้องต้น และสรุปรายงานผลเสนอหัวหน้าส่วนราชการทราบ  
ตามระเบียบต่อไป

**5.5 สนับสนุนปัจจัยการผลิตเกษตรอินทรีย์จำนวน 32 แปลง** (รายเก่า+รายใหม่)

โดยสำนักงานเกษตรจังหวัด/สำนักงานเกษตรอำเภอ ดำเนินการจัดทำแผนปฏิบัติงานในระบบ E-project กรมส่งเสริมการเกษตร ดำเนินการให้สอดคล้องกับแผนปฏิบัติการของโครงการ แล้วดำเนินการจัดประชุมรับฟังความเห็นเพื่อให้ทราบความต้องการและความจำเป็นของเกษตรกร โดยการสนับสนุนปัจจัยการผลิตเกษตรอินทรีย์ เช่น ปุ๋ยอินทรีย์ สารชีวภัณฑ์ เมล็ดพันธุ์ และท่อนพันธุ์อินทรีย์ เป็นต้น ซึ่งเกษตรกรเป็นเป้าหมายเดียวกับกิจกรรมที่ 5.2 5.3 และ 5.4ทั้งนี้ หน่วยงานผู้ปฏิบัติสามารถดำเนินการจัดประชุมรับฟังความเห็นของเกษตรกรแบบออนไลน์ผ่าน ZOOM Google Meet หรือโปรแกรมอื่น ๆ แบ่งกลุ่มเป้าหมายให้น้อยลงเป็นกลุ่มย่อย ใช้โทรศัพท์ ไลน์ในการสอบถามความต้องการ กำหนดจุดแจกปัจจัยการผลิตที่ชัดเจน แบ่งรอบ และจัดคิว โดยสามารถปรับเปลี่ยนได้ตามความเหมาะสมของแต่ละพื้นที่

การรายงานผล เมื่อดำเนินการเสร็จสิ้นตามแผนปฏิบัติงานกิจกรรม/โครงการแล้วให้หน่วยงานผู้ปฏิบัติรายงานผลการปฏิบัติงานและผลการใช้จ่ายงบประมาณในระบบ E-projectกรมส่งเสริมการเกษตรทันที และสรุปรายงานผลเสนอหัวหน้าส่วนราชการทราบตามระเบียบต่อไป

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| กิจกรรม/ขั้นตอน | แผนปฏิบัติงาน | | | | | | | | | | | |
| ปี 2564 | | | ปี 2565 | | | | | | | | |
| ต.ค.64 | พ.ย.64 | ธ.ค.64 | ม.ค.65 | ก.พ.65 | มี.ค.65 | เม.ย.65 | พ.ค.65 | มิ.ย.65 | ก.ค.65 | ส.ค.65 | ก.ย.65 |
| 1.อบรมเจ้าหน้าที่ส่งเสริมเกษตรอินทรีย์ |  |  |  |  |  |  |  |  |  |  |  |  |
| 2.อบรมเกษตรกรเข้าสู่มาตรฐานเกษตรอินทรีย์ (รายใหม่) |  |  |  |  |  |  |  |  |  |  |  |  |
| 3.อบรมเกษตรกรเข้าสู่มาตรฐานเกษตรอินทรีย์ และศึกษาดูงาน (รายเดิม ปี 2564) |  |  |  |  |  |  |  |  |  |  |  |  |
| 4.ติดตาม ให้คำปรึกษา และประเมินแปลงเบื้องต้น |  |  |  |  |  |  |  |  |  |  |  |  |
| 5. สนับสนุนปัจจัยการผลิตเกษตรอินทรีย์ |  |  |  |  |  |  |  |  |  |  |  |  |

**7. ระยะเวลา**

วันที่ 1 ตุลาคม 2564 – 30 กันยายน 2565

**8. ผลผลิต ผลลัพธ์ ตัวชี้วัด**

**8.1 ผลผลิต (output)**

เกษตรกรที่เข้าร่วมโครงการ จำนวน 32 ราย ได้รับการถ่ายทอดความรู้ด้านการผลิตและกระบวนการจัดการสินค้าเกษตรอินทรีย์บนพื้นฐานตามหลักปรัชญาของเศรษฐกิจพอเพียง ตั้งแต่ต้นน้ำจนถึงปลายน้ำ

**8.2 ผลลัพธ์ (outcome)**

เกษตรกรผู้เข้าร่วมโครงการ ร้อยละ 50 ผ่านการประเมินแปลงเบื้องต้น และเข้าสู่กระบวนการรับรองมาตรฐานเกษตรอินทรีย์

**8.3 ตัวชี้วัด**

เชิงปริมาณเกษตรกรผู้เข้าร่วมโครงการ จำนวน 32 ราย ได้รับการอบรมด้านการผลิตแลกระบวนการจัดการสินค้าเกษตรอินทรีย์

เชิงคุณภาพเกษตรกรผู้เข้าร่วมโครงการ ร้อยละ 50 ผ่านการประเมินแปลงเบื้องต้น

**9. ผลที่คาดว่าจะได้รับ**

เกษตรกรในพื้นที่เป้าหมายมีการน้อมนำหลักปรัชญาของเศรษฐกิจพอเพียง มาประยุกต์ใช้ในการผลิตเกษตรอินทรีย์ ให้สอดคล้องกับบริบทของชุมชนสามารถพึ่งพาตนเองได้ มีภูมิคุ้มกัน เกิดความเข้มแข็งมากขึ้น พื้นที่เกษตรอินทรีย์เพิ่มมากขึ้น ต้นทุนการผลิตลดลง มีแหล่งเรียนรู้ด้านเกษตรอินทรีย์ สินค้ามีคุณภาพตามมาตรฐานเกษตรอินทรีย์ มีตลาดและช่องทางในการจำหน่ายผลผลิตมากขึ้น ทำให้เกษตรกรมีรายได้เพิ่มขึ้น

มีความมั่นคงในอาชีพ และสามารถบริหารจัดการทรัพยากรทางการเกษตรอย่างสมดุลและยั่งยืน

**10. หน่วยงาน/ผู้รับผิดชอบ**

สำนักงานเกษตรจังหวัดเพชรบุรี

1. นางสาวสุจิรา กิจเจริญ

หัวหน้ากลุ่มส่งเสริมและพัฒนาการผลิต

โทรศัพท์ 032 488 053

E-mail: phetchaburi01@doae.go.th

2. นางสาววรรณฉัตร วิเชียรฉาย

นักวิชาการส่งเสริมการเกษตรปฏิบัติการ

กลุ่มส่งเสริมและพัฒนาการผลิต

โทรศัพท์ 032 488 053

E-mail: phetchaburi01@doae.go.th

-----------------------------------------------------------

**ภาคผนวก**

1. ร่างหลักสูตร “การพัฒนาเจ้าหน้าที่เพื่อเพิ่มประสิทธิภาพการส่งเสริมเกษตรอินทรีย์”

|  |  |  |
| --- | --- | --- |
| **หัวข้อวิชา** | **ระยะเวลา** | **วิทยากร / รูปแบบนำเสนอ** |
| 1. แนวทางการดำเนินงานโครงการส่งเสริมการผลิตสินค้าเกษตรอินทรีย์ปีงบประมาณ พ.ศ. 2565 และบทบาทการเป็นที่ปรึกษาเกษตรกร | 1 ชั่วโมง | ผู้แทนสำนักส่งเสริมและจัดการสินค้าเกษตร กรมส่งเสริมการเกษตร |
| 2. หลักการเป็นวิทยากรในการถ่ายทอดความรู้ ตามมาตรฐานเกษตรอินทรีย์ | 1 ชั่วโมง | ผู้แทนจากภาครัฐ ภาคเอกชน ภายในหน่วยงานและ/หรือระหว่างหน่วยงานที่เกี่ยวข้อง |
| 3. หลักเกณฑ์และแนวทางการตรวจรับรองแปลงผลิตสินค้าเกษตรตามมาตรฐานเกษตรอินทรีย์ | 2 ชั่วโมง | วิทยากรจากกรมวิชาการเกษตร  ในพื้นที่ (สวพ.เขต) |
| 4. แบบประเมินแปลงเบื้องต้นเพื่อการปรับปรุงพัฒนาให้เหมาะสมกับพื้นที่ | 2 ชั่วโมง | แบ่งกลุ่ม วิทยากรจาก  - ผู้แทนจังหวัด/อำเภอ  - ผู้แทน สวพ.เขต/จังหวัด ในพื้นที่ |
| 5. การตรวจประเมินแปลงเบื้องต้นและการสรุปผล | 1 ชั่วโมง | เจ้าหน้าที่เขต/จังหวัด/อำเภอ |
| 6.ฝึกปฏิบัติการตรวจประเมินแปลงเบื้องต้น  และการสรุปรายงานผลการตรวจแปลงเบื้องต้น | 4 ชั่วโมง | วิทยากรจาก สวพ.เขต/จังหวัดในพื้นที่ |
| 7. ผลที่ได้จากการจัดอบรมและแนวทางการพัฒนาหลักสูตร | 1 ชั่วโมง | แบ่งกลุ่มย่อยนำเสนอผลโดย  - ผู้แทนสำนักงานเกษตรจังหวัด/อำเภอ ในพื้นที่ |
| หมายเหตุ: หัวข้อวิชาและระยะเวลา สามารถปรับเปลี่ยนได้ตามความเหมาะสมของแต่ละพื้นที่ | | |

2. ร่างหลักสูตร “หลักสูตรการพัฒนาเกษตรกรเข้าสู่มาตรฐานเกษตรอินทรีย์”

|  |  |  |  |
| --- | --- | --- | --- |
| **หัวข้อวิชา** | **ระยะเวลา** | **เทคนิคการนำเสนอ** | **ที่มาของวิทยากร** |
| 1. แนวทางการผลิตเกษตรอินทรีย์ | 1 ชั่วโมง | บรรยาย และจัดกระบวนการเรียนรู้แบบมีส่วนร่วม | นักวิชาการส่งเสริมการเกษตร |
| 2. มาตรฐานเกษตรอินทรีย์และการตรวจประเมินแปลงเบื้องต้น | 1 - 2 ชั่วโมง | บรรยาย และจัดกระบวนการเรียนรู้แบบมีส่วนร่วม | นักวิชาการส่งเสริมการเกษตรและหน่วยงานที่เกี่ยวข้อง |
| 3. เทคโนโลยีการผลิตและปัจจัยการผลิตที่ใช้ในการทำเกษตรอินทรีย์ | 1 ชั่วโมง | บรรยาย และจัดกระบวนการเรียนรู้แบบมีส่วนร่วม | นักวิชาการส่งเสริมการเกษตร |
| 4. การผลิตสารชีวภัณฑ์ที่ใช้ในการทำเกษตรอินทรีย์ | 1.5 - 2 ชั่วโมง | บรรยาย และฝึกปฏิบัติ | นักวิชาการส่งเสริมการเกษตรและหน่วยงานที่เกี่ยวข้อง |
| 5. ทัศนศึกษา ดูงาน | 1.5ชั่วโมง | จัดกระบวนการเรียนรู้แบบมีส่วนร่วม | นักวิชาการส่งเสริมการเกษตรและเอกชน |
| หมายเหตุ: หัวข้อวิชาและระยะเวลา สามารถปรับเปลี่ยนได้ตามความเหมาะสมของแต่ละพื้นที่ | | | |

**แบบฟอร์มรายชื่อเจ้าหน้าที่ผู้เข้ารับการอบรม**

**โครงการส่งเสริมการผลิตสินค้าเกษตรอินทรีย์ปี 2565**

**สำนักงานส่งเสริมและพัฒนาการเกษตรที่ ..................................**

**วันที่ดำเนินการ ..................................................................................**

**สถานที่ดำเนินการ...............................................................................**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **สังกัด** | **หมายเลขโทรศัพท์** |
|
|  |  |  |  |  |
|  |  |  |  |  |
|  |  |  |  |  |
|  |  |  |  |  |

ผู้จัดทำรายงาน.................................

ตำแหน่ง............................................

เบอร์โทร............................................

€ เกษตรกรรายเดิม ปี 2564

€ เกษตรกรรายใหม่ ปี 2565

**แบบฟอร์มรายชื่อผู้เข้ารับการอบรม**

**โครงการส่งเสริมการผลิตสินค้าเกษตรอินทรีย์ปี 2565**

**จังหวัด ..............................................................**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ที่** | **ชื่อ-สกุล** | **เลขบัตรประชาชน** | **ที่อยู่** | **เบอร์โทร.** | **ที่ตั้งแปลง (โปรดระบุ)** | | | | **พื้นที่ปลูก**  **(ไร่-งาน-ตรว.)** | **ชนิดสินค้า** | **ระยะเวลาที่คาดว่าจะเก็บเกี่ยว** |
| **แปลงใหญ่** | **ศพก.** | **พื้นที่ทั่วไป** | **ค่าพิกัด GPS** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

ผู้จัดทำรายงาน.................................

ตำแหน่ง............................................

เบอร์โทร............................................

€ เกษตรกรรายเดิม ปี 2564

€ เกษตรกรรายใหม่ ปี 2565

**แบบสรุปผลการประเมินแปลงเบื้องต้น**

**โครงการส่งเสริมการผลิตสินค้าเกษตรอินทรีย์ปี 2565**

**จังหวัด ..............................................................**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ที่** | **ชื่อ-สกุล** | **เลขบัตรประชาชน** | **ที่อยู่** | **เบอร์โทร.** | **ที่ตั้งแปลง (โปรดระบุ)** | | | | **พื้นที่ปลูก**  **(ไร่-งาน-ตรว.)** | **ชนิดสินค้า** | **ระยะเวลาที่คาดว่าจะเก็บเกี่ยว** | **ผลการประเมินแปลงเบื้องต้น** | | **ไม่ผ่าน การประเมิน แปลงเบื้องต้น  (ระบุเหตุผล)** |
| **แปลงใหญ่** | **ศพก.** | **พื้นที่ทั่วไป** | **ค่าพิกัด GPS** | **ผ่าน** | **ไม่ผ่าน** |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

ผู้จัดทำรายงาน.................................

ตำแหน่ง............................................

เบอร์โทร............................................